text:
Heri Simonsen 12.02.2018 (18:15)
Hví ikki eina føroyska Eurovision kapping?
TRÝST á PÍLIN undir MYNDINI, og hoyr samrøðuna Hilmar Jan Hansen hevði við Carlsen-systrarnar, Vanju, Lailu og Barbaru í fyrrapartssendingini "Sjóðteim" á Rás2.
Við Carlsen-systrunum, sum royndu seg í donsku Eurovision kappingini farna leygarkvøld hava føroyingar nú roynt seg átta ferðir í donsku Eurovision kappingini, fimm ferðïr í íslendsku og eina ferð í svensku Eurovision kappingini, og hava enn ikki borið tann fyrsta sigurin heim.
Tí er spurningurin um tíðin ikki er búgvin, at føroyingar hava sína egnu Eurovision kapping?
Carlsen-systrarnar staðfesta, at tað krevur eina stóra samskipan og nógv fólk, men hví skulu føroyingar sum hava so nógvar gávuríkar tónleikarar og sangarar ikki kunnað skipað fyri síni egnu kapping?
Í samrøðuni tóku Carlsen-systrarnar samanum eina spennandi, men strævna uppliving í Ålborg, sum tær samanumtikið er nøgdur við hóast tað ikki rakk til ein sigur ella til finaluumfarið í tí donsku Eurovision kappingini.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


c: text/html

text:
Monday, September 15, 2008
Frá veiðusamfelag til vitanarsamfelag I
Eftir Elin Heinesen, stjóra í SamViti
Politiska kreppan, vit uppliva í løtuni, er eitt av eyðkennunum fyri búskaparrembingarnar og hugburðsbroytingarnar, sum føroyska samfelagið fer ígjøgnum í hesum tíðum. Umskifti henda altíð við gníggingum millum gamalt og nýtt. Vit eru mitt í einum ættarliðsskifti – og tað gongur ikki altíð fyri seg við mýkindum. Men uppgerðin er neyðug at taka, um vit ynskja at flyta okkum inn í nýggju tíðina og varðveita okkara vælferð framyvir.
Hetta er ikki nakað, sum hendir bara her heima hjá okkum. Men munurin er helst tann, at hjá okkum er størri munur á ættarliðunum, tí menningin frá veiðusamfelag til vitanarsamfelag hendir yvir styttri tíð.
Kring heimin snýr umskiftið seg í løtuni nógv um, at fleiri og fleiri fólk viðurkenna, at náttúran ikki er nøkur ótømandi kelda, og at vit ikki kunnu hava búskaparskipanir, sum taka útgangsstøði í, at óendaligur vøkstur er møguligur, tí veruleikin er, at ítøkiliga tilfeingið er avmarkað. Vit kunnu ikki troyta náttúrutilfeingið óavmarkað, men mugu liva og virka í burðardyggari javnvág við náttúruna.
Alheimssamfelagið er tí sum heild á veg úr einum eldri hugburði, har fólk mest mettu sín status í mun til, hvussu nógv, tey kundu forbrúka og upphópa av ognum, til ein hugburð, har fólk nú meira meta sín status í mun til meira óítøkilig virði, sum snúgva seg um sínámillum viðurkenning – um hvørji vit eru, hvat vit gera og hvat vit uppliva, umframt ikki minst hvussu vit kunnu geva okkara íkast til at varðveita náttúrutilfeingið (við øðrum orðum burðardygd). Henda hugburðsbroyting kollveltir forbrúksmynstrið og alheimsmarknaðin í løtuni.
Á veg inn í vitanarsamfelagið
Líka mikið hvat vit í Føroyum gera ella ikki, so eru eisini vit tí á veg inn í ein búskap, har virðir í vaksandi mun eru tengd at meira óítøkiligum viðurskiftum, sum hava t.d. við samleika, vitan, samskifti, og upplivingar at gera. Vitanar- og upplivingarbúskapurin hevur í teimum londum, vit samanbera okkum við, langt síðani yvirhálað veiðu- og ídnaðarbúskapin sum fremsti virðisskapari. Norðanlond t.d. byggja tí í dag sítt ríkidømi fyrst og fremst uppá vitan og nýskapan ella innovatión, serliga í mun til burðardygga vinnu.
Henda veruleika mugu vit í Føroyum viðurkenna og lata okkum í til, um vit, eins og onnur, skulu gera okkum nakra vón um at vera kappingarfør í mun til umheimin. Vinnan kann ikki longur lata sum um, at veruleikin og marknaðurin enn er skrúvaður saman sum fyri 30, 20 ella bara 10 árum síðani. Okkara vinnulív má laga seg eftir nýggju meira óítøkiligu vilkorunum og stremba eftir burðardygd. “Change or die” ella “Innovate or die” verður sagt millum vinnulívsfólk úti í heimi.
Bestu søgurnar skapa størsta vinningin
Vit kunnu ikki longur dúva einans uppá rávøru- og framleiðsluídnað, tí hóast tað sjálvandi er og altíð vil vera ein stórur marknaður fyri grundleggjandi neyðsynjarvørum sum mati t.d., eru tað ikki longur bara tær fysisku vørurnar í sær sjálvum ella fysiskir eginleikar við vørunum, sum hava virði fyri keyparan. Virði á vørum verður í størri og størri mun mett eftir, um vørurnar onkusvegna styrkja samleikan hjá keyparanum – t.d. keypa nógv fólk vistfrøðiligt, tí tað fær tey at føla seg sum betri menniskju at eta sunnari og gera nakað gott fyri náttúruna.
Keyparin hevur lyndi at velja vørur eftir virðum, sum verða løgd aftrat fysisku vørueginleikunum og rindar ofta upp til fleirfaldað fyri hetta meirvirði. Tí síggja vit ofta, at vørur kunnu hava fullkomiliga eins fysiskar eginleikar, men heilt ymiskan prís, tí mesta virði liggur ikki í fysisku eginleikunum. T.d. kostar ein vanligur pakki við einum kg av salti um 6 kr. Beint við síðuna av stendur ein annar pakki við somu nøgd av salti, sum kostar 36 kr. Munurin á góðskuni ella framleiðsluhátti rættvísger sum so ikki ein so stóran prísmun. Tað, sum ger størsta munin, er, at tað stendur Læsø salt á dýrara pakkanum. Søgan um, at saltið kemur úr Læsø, virðisøkir sostatt saltið við 600 prosentum! (Les um Læsø salt her: http://www.sydesalt.dk/)
Tað er alneyðugt, at vit í Føroyum fata týdningin av, hvussu stórt árin góðar søgur kunnu hava, og at vit byrja at brúka hesa tilvitan meira í okkara vinnulívi. Góðar søgur hava ikki bara týdning fyri príssetingina av vøruni, men ofta eisini í mun til at byggja eina heila síðuvinnu upp kring vøruna, eins og tey hava gjørt á Læsø, har ein lønandi ferðavinna er bygd upp um saltútvinsluna.
Kappast um hugskot og søgur
Vit síggja, hvussu virðisskapan í størri og størri mun fer fram í gjøgnum vøru- og konseptmenning – har nýggjar vørur verða uppfunnar, ella verða mentar til at hóska til serligan tørv ella kring eitt ávíst konsept – umframt ígjøgnum at vørur verða spunnar inn í søgur og sniðgeving, sum tala til kenslulív, lívsvirðir og samleika. Okkara kappingarneytar kappast tí mest um, hvør kann finna uppá mest sermerktu hugskotini og siga bestu søgurnar.
Hetta er eitt annað fokus enn tað, vit vanliga hava haft í Føroyum, har vit higartil hava roynt at varðveita ein siðbundnan reinan ídnað – tvs. fyrst og fremst fiskiveiðu, ráfiskakeyp og –sølu – sum higartil hevur troytt náttúrutilfeingið so nógv sum gjørligt, ofta langt út yvir tað burðardygga, ístaðin fyri at fokusera uppá at skapa meirvirði burtur úr tilgeingiliga tilfeinginum ígjøgnum innovatión, kreativa vørumenning og ígjøgnum marknaðarføring og ‘storytelling’, sum tykist verða undirmett og ofta raðfest sera lágt.
Føroysk vinna má saðla um
Hugburðurin serliga í høvuðsvinnu okkara er serstakliga nógv tengdur at sjálvari veiðu- og framleiðslumentanini, har vónin verður løgd í at forvinna so nógv sum gjørligt, tá ráfiskaprísurin er høgur – og annars bara bíða eftir betri tíðum. Hetta – saman við ytri ávirkanum sum t.d. oljuprísinum – skapar sjálvandi ein sera viðkvæman óstøðugan búskap.
Nógvir føroyingar, sum hava sítt livibreyð í veiðu- og framleiðsluídnað, tykjast hava ilt við – ella mótvilja ímóti at seta seg inn í alt tað óítøkiliga, sum í dag hevur fingið so stóran týdning fyri virðissetan av vørum á alheimsmarknaðinum. Tað lættasta er at lata sum um, at tað óítøkiliga ikki spælir ein serliga týðandi leiklut. Ístaðin fyri at laga seg til nýggju vilkorini á alheimsmarknaðinum, verður roynt at verja um ein gamlan hugburð, har verðin var meira einføld og virðir ítøkilig. Hesin hugburður royndist væl einaferð, men ikki longur. Nógvar ressursur verða tí spiltar uppá at fáa tað almenna til at halda kunstigt lív í einari reint rávøruframleiðandi vinnu, sum í veruleikanum er deyðadømd, um hon ikki saðlar um.
Vit dragna afturúr á alheimsmarknaðinum
Veruleikin er tann, at tilfeingið er avmarkað, flutningsútreiðslur verða helst ikki bíligari, vøruútboðið og kappingin er størri enn nakrantíð, krøvini frá marknaðinum til burðardygd økjast í hvørjum – og ikki minst, at óítøkilig virði – so sum førleikarnir til at samskifta – í størri og størri mun avgera, hvat ið kann umsetast til pengar. Um vit ikki raðfesta virðisskapandi vørumenning, burðardygd og marknaðarføring hægri, enn vit gera, fáa vit tað nógv torførari við at skilja okkum frá øðrum, sum framleiða nakað tað sama sum vit – og nógv torførari við at fáa ein góðan prís fyri vørur okkara. Hetta gongur út yvir samfelagsbúskapin – í hvussu stóran mun, kunnu vit bara gita um!
Hví gera vit so ikki meira við nýskapan – við at menna vørur og við samskifti og marknaðarføring, um tað kundi verið loysnin? Tað eru uppgávur, sum t.d. ein akademisk arbeiðsmegi kann loysa, men tað tykist, sum um at vit enn hava eina íbygda arga mótstøðu ímóti at ‘akademisera’ okkara vinnulív.
Meira um hetta í næstu greinini, sum kemur í morgin....
Elin Heinesen, stjóri í SamViti, sept. 2008
Politiska kreppan, vit uppliva í løtuni, er eitt av eyðkennunum fyri búskaparrembingarnar og hugburðsbroytingarnar, sum føroyska samfelagið fer ígjøgnum í hesum tíðum. Umskifti henda altíð við gníggingum millum gamalt og nýtt. Vit eru mitt í einum ættarliðsskifti – og tað gongur ikki altíð fyri seg við mýkindum. Men uppgerðin er neyðug at taka, um vit ynskja at flyta okkum inn í nýggju tíðina og varðveita okkara vælferð framyvir.
Hetta er ikki nakað, sum hendir bara her heima hjá okkum. Men munurin er helst tann, at hjá okkum er størri munur á ættarliðunum, tí menningin frá veiðusamfelag til vitanarsamfelag hendir yvir styttri tíð.
Kring heimin snýr umskiftið seg í løtuni nógv um, at fleiri og fleiri fólk viðurkenna, at náttúran ikki er nøkur ótømandi kelda, og at vit ikki kunnu hava búskaparskipanir, sum taka útgangsstøði í, at óendaligur vøkstur er møguligur, tí veruleikin er, at ítøkiliga tilfeingið er avmarkað. Vit kunnu ikki troyta náttúrutilfeingið óavmarkað, men mugu liva og virka í burðardyggari javnvág við náttúruna.
Alheimssamfelagið er tí sum heild á veg úr einum eldri hugburði, har fólk mest mettu sín status í mun til, hvussu nógv, tey kundu forbrúka og upphópa av ognum, til ein hugburð, har fólk nú meira meta sín status í mun til meira óítøkilig virði, sum snúgva seg um sínámillum viðurkenning – um hvørji vit eru, hvat vit gera og hvat vit uppliva, umframt ikki minst hvussu vit kunnu geva okkara íkast til at varðveita náttúrutilfeingið (við øðrum orðum burðardygd). Henda hugburðsbroyting kollveltir forbrúksmynstrið og alheimsmarknaðin í løtuni.
Á veg inn í vitanarsamfelagið
Líka mikið hvat vit í Føroyum gera ella ikki, so eru eisini vit tí á veg inn í ein búskap, har virðir í vaksandi mun eru tengd at meira óítøkiligum viðurskiftum, sum hava t.d. við samleika, vitan, samskifti, og upplivingar at gera. Vitanar- og upplivingarbúskapurin hevur í teimum londum, vit samanbera okkum við, langt síðani yvirhálað veiðu- og ídnaðarbúskapin sum fremsti virðisskapari. Norðanlond t.d. byggja tí í dag sítt ríkidømi fyrst og fremst uppá vitan og nýskapan ella innovatión, serliga í mun til burðardygga vinnu.
Henda veruleika mugu vit í Føroyum viðurkenna og lata okkum í til, um vit, eins og onnur, skulu gera okkum nakra vón um at vera kappingarfør í mun til umheimin. Vinnan kann ikki longur lata sum um, at veruleikin og marknaðurin enn er skrúvaður saman sum fyri 30, 20 ella bara 10 árum síðani. Okkara vinnulív má laga seg eftir nýggju meira óítøkiligu vilkorunum og stremba eftir burðardygd. “Change or die” ella “Innovate or die” verður sagt millum vinnulívsfólk úti í heimi.
Bestu søgurnar skapa størsta vinningin
Vit kunnu ikki longur dúva einans uppá rávøru- og framleiðsluídnað, tí hóast tað sjálvandi er og altíð vil vera ein stórur marknaður fyri grundleggjandi neyðsynjarvørum sum mati t.d., eru tað ikki longur bara tær fysisku vørurnar í sær sjálvum ella fysiskir eginleikar við vørunum, sum hava virði fyri keyparan. Virði á vørum verður í størri og størri mun mett eftir, um vørurnar onkusvegna styrkja samleikan hjá keyparanum – t.d. keypa nógv fólk vistfrøðiligt, tí tað fær tey at føla seg sum betri menniskju at eta sunnari og gera nakað gott fyri náttúruna.
Keyparin hevur lyndi at velja vørur eftir virðum, sum verða løgd aftrat fysisku vørueginleikunum og rindar ofta upp til fleirfaldað fyri hetta meirvirði. Tí síggja vit ofta, at vørur kunnu hava fullkomiliga eins fysiskar eginleikar, men heilt ymiskan prís, tí mesta virði liggur ikki í fysisku eginleikunum. T.d. kostar ein vanligur pakki við einum kg av salti um 6 kr. Beint við síðuna av stendur ein annar pakki við somu nøgd av salti, sum kostar 36 kr. Munurin á góðskuni ella framleiðsluhátti rættvísger sum so ikki ein so stóran prísmun. Tað, sum ger størsta munin, er, at tað stendur Læsø salt á dýrara pakkanum. Søgan um, at saltið kemur úr Læsø, virðisøkir sostatt saltið við 600 prosentum! (Les um Læsø salt her: http://www.sydesalt.dk/)
Tað er alneyðugt, at vit í Føroyum fata týdningin av, hvussu stórt árin góðar søgur kunnu hava, og at vit byrja at brúka hesa tilvitan meira í okkara vinnulívi. Góðar søgur hava ikki bara týdning fyri príssetingina av vøruni, men ofta eisini í mun til at byggja eina heila síðuvinnu upp kring vøruna, eins og tey hava gjørt á Læsø, har ein lønandi ferðavinna er bygd upp um saltútvinsluna.
Kappast um hugskot og søgur
Vit síggja, hvussu virðisskapan í størri og størri mun fer fram í gjøgnum vøru- og konseptmenning – har nýggjar vørur verða uppfunnar, ella verða mentar til at hóska til serligan tørv ella kring eitt ávíst konsept – umframt ígjøgnum at vørur verða spunnar inn í søgur og sniðgeving, sum tala til kenslulív, lívsvirðir og samleika. Okkara kappingarneytar kappast tí mest um, hvør kann finna uppá mest sermerktu hugskotini og siga bestu søgurnar.
Hetta er eitt annað fokus enn tað, vit vanliga hava haft í Føroyum, har vit higartil hava roynt at varðveita ein siðbundnan reinan ídnað – tvs. fyrst og fremst fiskiveiðu, ráfiskakeyp og –sølu – sum higartil hevur troytt náttúrutilfeingið so nógv sum gjørligt, ofta langt út yvir tað burðardygga, ístaðin fyri at fokusera uppá at skapa meirvirði burtur úr tilgeingiliga tilfeinginum ígjøgnum innovatión, kreativa vørumenning og ígjøgnum marknaðarføring og ‘storytelling’, sum tykist verða undirmett og ofta raðfest sera lágt.
Føroysk vinna má saðla um
Hugburðurin serliga í høvuðsvinnu okkara er serstakliga nógv tengdur at sjálvari veiðu- og framleiðslumentanini, har vónin verður løgd í at forvinna so nógv sum gjørligt, tá ráfiskaprísurin er høgur – og annars bara bíða eftir betri tíðum. Hetta – saman við ytri ávirkanum sum t.d. oljuprísinum – skapar sjálvandi ein sera viðkvæman óstøðugan búskap.
Nógvir føroyingar, sum hava sítt livibreyð í veiðu- og framleiðsluídnað, tykjast hava ilt við – ella mótvilja ímóti at seta seg inn í alt tað óítøkiliga, sum í dag hevur fingið so stóran týdning fyri virðissetan av vørum á alheimsmarknaðinum. Tað lættasta er at lata sum um, at tað óítøkiliga ikki spælir ein serliga týðandi leiklut. Ístaðin fyri at laga seg til nýggju vilkorini á alheimsmarknaðinum, verður roynt at verja um ein gamlan hugburð, har verðin var meira einføld og virðir ítøkilig. Hesin hugburður royndist væl einaferð, men ikki longur. Nógvar ressursur verða tí spiltar uppá at fáa tað almenna til at halda kunstigt lív í einari reint rávøruframleiðandi vinnu, sum í veruleikanum er deyðadømd, um hon ikki saðlar um.
Vit dragna afturúr á alheimsmarknaðinum
Veruleikin er tann, at tilfeingið er avmarkað, flutningsútreiðslur verða helst ikki bíligari, vøruútboðið og kappingin er størri enn nakrantíð, krøvini frá marknaðinum til burðardygd økjast í hvørjum – og ikki minst, at óítøkilig virði – so sum førleikarnir til at samskifta – í størri og størri mun avgera, hvat ið kann umsetast til pengar. Um vit ikki raðfesta virðisskapandi vørumenning, burðardygd og marknaðarføring hægri, enn vit gera, fáa vit tað nógv torførari við at skilja okkum frá øðrum, sum framleiða nakað tað sama sum vit – og nógv torførari við at fáa ein góðan prís fyri vørur okkara. Hetta gongur út yvir samfelagsbúskapin – í hvussu stóran mun, kunnu vit bara gita um!
Hví gera vit so ikki meira við nýskapan – við at menna vørur og við samskifti og marknaðarføring, um tað kundi verið loysnin? Tað eru uppgávur, sum t.d. ein akademisk arbeiðsmegi kann loysa, men tað tykist, sum um at vit enn hava eina íbygda arga mótstøðu ímóti at ‘akademisera’ okkara vinnulív.
Meira um hetta í næstu greinini, sum kemur í morgin....
Elin Heinesen, stjóri í SamViti, sept. 2008
Posted by Elin Brimheim Heinesen at Monday, September 15, 2008
Subscribe to: Post Comments (Atom)

robotstxt: allowed

filter: keep


text:
Barnagarður Lítlifløttur:
Mánadagin 6. november 2006 møttu børnini fyrstu ferð í nýggja barnagarðinum, sum kommunan hevur latið bygt norðan fyri Bygdahúsið á Strondum. Leiðari á Lítlafløtti er Sóleyð D. Joensen. Pláss er fyri 84 børnum
Fyrst í mai 2008, lat nýggj frítíðarstova upp. Frítíðarstovan er partur av Lítlafløtti, og stendur beint oman fyri bygdahúsið. Sostatt eru umstøðurnar viðv. barnaansing í Sjóvar kommunu sera góðar, bæði við hølum og uttanumøki.
Tað er P/f Fjarðahús, ið hevur smíðað báðar bygningarnar.
Umsóknarblað til dagstovnin
Umsóknarblað til frípláss
Dagrøktarskipan:
Kommunan hevur síðani 1988 havt eina dagrøktarskipan. Henda skipanin bleiv niðurløgd, tá dagstovnurin bleiv tikin í nýtslu.
Forskúli var eisini í dagrøktarskipanini.
Dagrøktarbørn á spæliplássinum, sum er beint omanfyri kommunuskrivstovuna.
Frítíðarstova:
Kommunan byrjaði við frítíðarstovu fyri børn í 1. og 2. flokki eftir summarfrítíðina 2004. Frítíðarstovan heldur nú til á dagstovninum Lítlafløtti.
Foreldragjøld jan. 2014:
Gjald fyri eitt vøggustovubarn um mðr: heilan dag 2400 kr. og hálvan dag 1300 kr.
Gjald fyri eitt barnagarðsbarn um mðr: heilan dag 1950 kr. og hálvan dag 1050 kr.
Juli mánaður er gjaldfríur.
Gjald fyri eitt frítíðarstovubarn um mðr: 1150 kr. í 10 mánaðir
Frítíðarstovan er stongd tá skúlin er stongdur, tó kunnu børnini ansast í barnagarðinum fyri kr. 50 pr. dag.
Systkinaavsláttur:
Um fleiri systkin eru á stovninum, skal tað yngsta gjalda 100%, næsta barn 75%, triðja 50%, restin ókeypis.


text:
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Omma rópar Fróði
Sirkus
Hjálmar Dam lesur. Gudrun Mebs skrivaði og Bjørg Matras Jensen týdd til føroyskt. Finnur Hansen setti saman
Aðrir partar
Vit hoyra bókina Apollonia, sum kom út í 2007. Edward Fuglø hevur skrivað og myndprýtt bókina. Vár Berghamar Jacobsen lesur og Høgni Fagraberg ger ljóðmyndina.
Vit hoyra bókina - Atli noyðist at lesa hart. Mina Lystad hevur skrivað og Hjørdis Heindriksdóttir týddi til føroyskt. Ria Tórgarð lesur. Bókadeild Føroya Lærarafelags gav út í 2017.
Vit hoyra søguna "Drongurin, sum fekk myrkrið til vin". Hanus Kamban týddi til føroyskt. Felisia og Arni sita í útvarpstovuni og lesa søgu saman við Jonnu
Hoyr stuttsøguna "Eingir ránsmenn eru í skóginum", sum Bókadeild Føroya Lærarafelag gav út av nýggjum í 2010. RIa Tórgarð lesur og Elin Súsanna Jacobsen týddi
Vit stuttsøguna "Eingir ránsmenn eru í skóginum", sum Bókadeild Føroya Lærarafelag gav út av nýggjum í 2010. Ria Tórgarð lesur og Elin Súsanna Jacobsen týddi.
Vit hoyra søguna - Freka Frida fær frí. Halldóra Dam skrivaði og Mariann Hansen lesur.
Tað eru fleiri bøkur um Gladiatordrongin, Hesar bøkur snúgva seg um søguliga tíðarskeiðið í gamla Rom. Og søgurnar verða sagdar, við smádreingjum sum høvuðspersónum. Decimus Rex verður saman við øðrum smádreingjum tikin til fanga og førdur til Rom at dystast í arenuni. Orsøkin er, at foreldur teirra standa í skuld til valdsharrarnir í Rom og tí verður avgjaldið eitt stríð um lív og deyða. David Grimstone skrivaði og Pauli Hansen týddi til føroyskt. Hjálmar Dam lesur og Finnur Hansen ger ljóðmyndina. Bókadeild Føroya Lærarafelags gav í út 2011.
Tað eru fleiri bøkur um Gladiatordrongin, Hesar bøkur snúgva seg um søguliga tíðarskeiðið í gamla Rom. Og søgurnar verða sagdar, við smádreingjum sum høvuðspersónum. Decimus Rex verður saman við øðrum smádreingjum tikin til fanga og førdur til Rom at dystast í arenuni. Orsøkin er, at foreldur teirra standa í skuld til valdsharrarnir í Rom og tí verður avgjaldið eitt stríð um lív og deyða. David Grimstone skrivaði og Pauli Hansen týddi til føroyskt. Hjálmar Dam lesur og Finnur Hansen ger ljóðmyndina. Bókadeild Føroya Lærarafelags gav í út 2011.
Tað eru fleiri bøkur um Gladiatordrongin, Hesar bøkur snúgva seg um søguliga tíðarskeiðið í gamla Rom. Og søgurnar verða sagdar, við smádreingjum sum høvuðspersónum. Decimus Rex verður saman við øðrum smádreingjum tikin til fanga og førdur til Rom at dystast í arenuni. Orsøkin er, at foreldur teirra standa í skuld til valdsharrarnir í Rom og tí verður avgjaldið eitt stríð um lív og deyða. David Grimstone skrivaði og Pauli Hansen týddi til føroyskt. Hjálmar Dam lesur og Finnur Hansen ger ljóðmyndina. Bókadeild Føroya Lærarafelags gav í út 2011.
Tað eru fleiri bøkur um Gladiatordrongin, Hesar bøkur snúgva seg um søguliga tíðarskeiðið í gamla Rom. Og søgurnar verða sagdar, við smádreingjum sum høvuðspersónum. Decimus Rex verður saman við øðrum smádreingjum tikin til fanga og førdur til Rom at dystast í arenuni. Orsøkin er, at foreldur teirra standa í skuld til valdsharrarnir í Rom og tí verður avgjaldið eitt stríð um lív og deyða. David Grimstone skrivaði og Pauli Hansen týddi til føroyskt. Hjálmar Dam lesur og Finnur Hansen ger ljóðmyndina. Bókadeild Føroya Lærarafelags gav í út 2011.
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Gunnilla Bergstrøm hevur skrivað og Niels Jákup Thomsen týddi til føroyskt. Elin á Rògvi lesur og Dánjal Tavsen gjørdi ljóðmyndina
Katrin Nolsøe lesur søguna - Hvør flennir segði pápi Álv. Gunilla Bergstrøm skrivaði og Niels Jákup Thomsen týddi.
Vit hoyra bókina Janus er ein stjørna, sum kom út í 2009. Edward Fuglø hevur skrivað og myndprýtt bókina. Páll Danielsen lesur og Høgni Fagraberg ger ljóðmyndina.
Vit hoyra søguna um Karl, sum hevur ilt í oyrunum. Jonna Fritsdóttir Mortensen sigur frá. Aðrar røddir: Heri Jacobsen, Kári Sólstein, Torkil Búason Tórgarð, Miriam Nolsøe Johannesen og Katrin Nolsøe. Aage Brandt skrivaði og Ella Smith Clementsen týddi til føroyskt. Finnur Hansen gjørdi ljóðmyndina.
Vit hoyra bókina - Leivur fær ein lítlan mammubeiggja. TIril Valeur skrivaði og Hildigunn Niclasen týddi til føroyskt. Elin á Rògvi lesur. Bókadeild Føroya Lærarafelags gav út í 2017.
Vit hoyra søgu, sum Enid Blyton hevur skrivað. Alex Sólstein týddi til føroyskt. Kári Sólstein lesur. Bókadeild Føroya Lærarafelags gav út í 2001.
Vit hoyra bókina - Mamma. Kim Fupz Aakeson skrivaði og Sjúrður Gullbein týddi til føroyskt. Bókadeild Føroya Lærarafelags gav út í 2000. RIa Tórgarð lesur.
Hjálmar Dam lesur. Gudrun Mebs skrivaði og Bjørg Matras Jensen týdd til føroyskt. Finnur Hansen setti saman
Hjálmar Dam lesur. Gudrun Mebs skrivaði og Bjørg Matras Jensen týdd til føroyskt. Finnur Hansen setti saman
Hjálmar Dam lesur. Gudrun Mebs skrivaði og Bjørg Matras Jensen týdd til føroyskt. Finnur Hansen setti saman
Hjálmar Dam lesur. Gudrun Mebs skrivaði og Bjørg Matras Jensen týdd til føroyskt. Finnur Hansen setti saman
Vit hoyra um Pettson og kettuna Findus, sum fara at tjalda
Sven Nordquist skrivaði og Niels Jákup Thomsen týddi til føroyskt.
Vit hoyra søguna - Stjørnan hjá Lauru. Eyðna Magnussen týddi til føroyskt. Upptøkar er frá 2010 og tá var Birita 4 ára gomul.
Vit hoyra Páll Danielsen lesa søguna - Eftir nátungum. Steinbjørn B. Jacobsen skrivaði søguna.
Vit hoyra søgu, sum Enid Blyton hevur skrivað. Alex Sólstein týddi til føroyskt. Kári Sólstein lesur. Bókadeild Føroya Lærarafelags gav út í 2001.
Vit hoyra søguna - Tá ið var sjórænari. Melinda Long skrivaði. Sjúrður Gulbein týddi til føroyskt. Leivur Thomsen gjørdi ljóðmyndina. Jensina Olsen lesur
Vit hoyra søguna - Tá ið mjólkarbiðið hjá Brúsajøkli fór í spønir. Jens Pauli Heinesen hevur skrivað. Søgan er at lesa í - Mín jólabók 2017.
Vit hoyra søguna - Tá ið Mumitrøllini kløkkaðu lítlu Mý. Tove Janson skrivaði og Annika Egholm týddi til føroyskt. Ria Tórgarð lesur.
Vit hoyra søgu, sum Enid Blyton hevur skrivað. Alex Sólstein týddi til føroyskt. Kári Sólstein lesur. Bókadeild Føroya Lærarafelags gav út í 2001.
Anna er nýggja gentan í flokkinum. Hon sigur ongantíð nakað. Ein dagin spæla vit teskispæl og vilja hava Onnu við. Anna teskar: "Pápi mín slær meg."
Sofía Nolsøe lesur og Paulina Slættanes týddi úr donskum.
Anna er nýggja gentan í flokkinum. Hon sigur ongantíð nakað. Ein dagin spæla vit teskispæl og vilja hava Onnu við. Anna teskar: "Pápi mín slær meg."
Sofía Nolsøe lesur og Paulina Slættanes týddi úr donskum.
Vit hoyra eitt nú, at Kenneth var biðin at syngja solo til konsertina í Norðurlandahúsinum.
\t\t\t\t\t\t\t
Vit hoyra eitt nú, at Kenneth var biðin at syngja solo til konsertina í Norðurlandahúsinum.
Vit hoyra eitt nú, at Kenneth var biðin at syngja solo til konsertina í Norðurlandahúsinum.
Vit hoyra eitt nú, at Kenneth var biðin at syngja solo til konsertina í Norðurlandahúsinum.
Vit hoyra eitt nú, at Kenneth var biðin at syngja solo til konsertina í Norðurlandahúsinum.
Í dag hoyra vit søguna um Tey trý eslini. Elini Mortensen týddi úr enskum. Katrin Nolsøe sigur frá. Aðrar røddir eru: Kári Sólstein, Finnur S. Olsen og Jonna Fritsdóttir Mortensen. Jón Svein Heinesen var tøkningur.
Vit hoyra søguna - Tveir tjóvar og eitt tjógv. Knud Hermansen skrivaði og Katrina Jacobsen týddi til føroyskt. Søgan er skrivað í - Mín jólabók 2017.
Vit hoyra søguna - Tveir tjóvar og eitt tjógv. Knud Hermansen skrivaði og Katrina Jacobsen týddi til føroyskt. Søgan er skrivað í - Mín jólabók 2017.
Edward Fuglø hevur skrivað og myndprýtt bókina - Vampýrella. Vár Berghamar Jacobsen lesur og Høgni Fagraberg hevur gjørt ljóðmyndina.
Vampýrella er ein øðrvísi vampýrsøga um tvíburabeiggjarnar og systrina Ellu, sum brádliga broytist frá at vera ein fitt stórasystir til ... ein vampýr.
Edward Fuglø hevur skrivað og myndprýtt bókina - Vampýrella. Vár Berghamar Jacobsen lesur og Høgni Fagraberg hevur gjørt ljóðmyndina.
Vampýrella er ein øðrvísi vampýrsøga um tvíburabeiggjarnar og systrina Ellu, sum brádliga broytist frá at vera ein fitt stórasystir til ... ein vampýr.
Edward Fuglø hevur skrivað og myndprýtt bókina - Vampýrella. Vár Berghamar Jacobsen lesur og Høgni Fagraberg hevur gjørt ljóðmyndina.
Vampýrella er ein øðrvísi vampýrsøga um tvíburabeiggjarnar og systrina Ellu, sum brádliga broytist frá at vera ein fitt stórasystir til ... ein vampýr.
Vit hoyra søgu, sum Enid Blyton hevur skrivað. Alex Sólstein týddi til føroyskt. Kári Sólstein lesur. Bókadeild Føroya Lærarafelags gav út í 2001.
Vit hoyra bókina - Vinni Vespa. Elin á Rógvi lesur og Finnur Hansen ger ljóðmyndina. Oddvør Johansen skrivaði
Vit hoyra bókina - Vitello fær ein fosturpápa. Kim Fupz Aakeson skrivaði og Sjúrður Gullbein týddi til føroyskt. Jensina Olsen lesur og Høgni Fagraberg gjørdi ljóðmyndina. Bókadeild Føroya Lærafelags gav út í 2017.
Vitello býr í einum raðhúsum beint við ringvegin. Hann býr sjálvandi ikki har einsamallur, hann býr saman við mammu síni. Og Mamma hevur ein nýggjan bil, næstan nýggjan. Mamma er øgiliga bangin um, at lakkið verður skøvað, hon sigur, at tað er tað viktigasta í verðini. Men ein dagin spælir Vitello eitt nokk so gott spæl við síðuna av bilinum, eitt spæl við einum bólti og eini brotnari rívu ...
Kim Fupz Aakeson skrivaði og Sjúrður Gullbein týddi til føroyskt. Jensina Olsen og Dánjal Tavsen gjørdi ljóðmyndina. Bókadeild Føroya Lærarafelags gav út í 2013
Vit hoyra um Vitello og hendan nýggja Vitello bókin eitur ? Vitello ynskir sær ein hund. Vitello fær nógv hugskot, summi eru góð, summi eru minni góð. Hugskotið um, at hann skal hava ein hund er helst eitt av hansara bestu hugskotum. Men tað heldur mamman tíverri ikki. Hon vil yvirhøvur ikki hoyra talan um nakran hund. Men um tú ikki kanst fáa ein hund, so kanst tú bara vera ein sjálvur. Kim Fupz skrivaði. Sjúrður Gullbein týddi til føroyskt. Jensina Olsen lesur. Dánjal Tavsen gjørdi ljóðmyndina.
Vit hoyra fyrra part av bókini - Við fullari ferð. Ingelin Røssland skrivaði og Hjørdis Heindriksdóttir týddi. Ria Tórgarð lesur. Bókadeild Føroya Lærarafelags gav út í 2017.
Vit hoyra annan part av bókini - Við fullari ferð. Ingelin Røssland skrivaði og Hjørdis Heindriksdóttir týddi. Ria Tórgarð lesur. Bókadeild Føroya Lærarafelags gav út í 2017.
Vit hoyra 2.part av bókini - Ynskibarnið. Lena Jacobsen týddi til føroyskt.
Vit hoyra 2.part av bókini - Ynskibarnið. Lena Jacobsen týddi til føroyskt.
Æsa er júst farin upp.
Hon fær sær morgunmat sjálv, smyr matpakkan sjálv, vekir mammu sína við at bresta hurðina upp og rópa:
Hallóóóóóóóóóó!
Men mamma Æsu hoyrir hana ikki. Katrine Marie Guldager skrivaði og Hjørdis Heindriksdóttir týddi til føroyskt. Bókadeild Føroya Lærarafelags gav út í 2017. Ria Tórgarð lesur.
Vit hoyra søgu, sum Enid Blyton hevur skrivað. Alex Sólstein týddi til føroyskt. Kári Sólstein lesur. Bókadeild Føroya Lærarafelags gav út í 2001.


text:
Opið er
Mánadag-hósdag kl. 9-20
Fríggjadag kl. 9-18
Leygardag kl. 10-17
Sunnudag kl. 14-17
Persónlig leiðbeining
gerandisdagar frá kl. 10
Á hvítusunnu
Hvítusunnudag og 2. hvítusunnudag
er bókasavnið stongt.
Frá týsdegnum 22. mai er opið aftur sum vant.
Bókakafé hósdagin 17. mai
Manglar tær íblástur til summarlesnað?
Kom á summarbókakafé á Býarbókasavninum
hósdagin 17. mai kl. 17.
Summartíð er lesitíð, men kanska manglar tær íblástur til hvørja bók, tú skalt pakka niður í kuffertið?
Á summarbókakafé geva bókavørðir lesiprei til heilt røttu bøkurnar til summarferiuna.
Bókasavnið bjóðar okkurt at leska sær við, og við tær heim fært tú eisini ein bókalista til íblástur.
Rokalig vika á bókasavninum
Mánadagin 7. mai til mikudagin 9. mai er plantukafé á bókasavninum, har møguleiki er at knýta amplar, sáa kryddurtir og býta um avleggarar.
Kristi himmalsferðardag 10. mai er bókasavnið stongt, og
fríggjadagin 11. mai til sunnudagin 13. mai
er bókasavnið eisini stongt vegna umvæling av gólvinum.
Opið verður aftur sum vant frá mánadegnum 14. mai.
Umhvørvisvikan 2018
Skapandi plantukafé verður á Býarbókasavninum sunnudagin 6. mai frá kl. 14 til 17, og mánadag til mikudag í Umhvørvisvikuni frá kl. 10 til 18.
Knýt tín egna ampil.
Set fræ niður til kryddurtir.
Kom við einum avleggara og tak ein avleggara!
Framsýning við bókum um urtagarðar og dyrkan.
Sunnudagin 6. mai kl. 1500 og týsdagin 8. mai kl. 1630 er fyrilestur um spíriteknikk við Christian V. Dalsgaard.
Broyttar upplatingartíðir frá 1. mai
Frá týsdegnum 1. mai er Býarbókasavnið opið soleiðis:
Kanning av lesivanum 2017/18
Hvussu nógv lesa børn í 4., 6. og 9. flokki?
Kanningin av lesivanunum er gjørd í tíðarskeiðinum november 2017 - januar 2018; umleið 1300 næmingar svarandi hava svarað 26 spurningum; kanningin er dulnevnd. Umboð fyri Námsvísindadeildina á Fróðskaparsetri Føroya, Nám og Bókadeild Føroya Lærarafelags hava tikið stig til kanningina. Greiningarfyritøkan Lóður hevur savnað dátuna inn og greinað úrslitini.
Býarbókasavnið og aðrir stovnar hava fíggjað høvuðspartin av kanningini.
Bókasavnið er stongt flaggdagin og dýra biðidag
Sambinding týskvøldið 10. apríl
Vælkomin til Sambinding á Býarbókasavninum
týskvøldið 10. apríl kl. 1930-2130.
Tilflytarar, sum ikki duga stórvegis føroyskt, hava møguleika at byrja kvøldið við ókeypis málskeiði kl. 1900-1930.
(Press the British flag in top right corner for English version)
Soleiðis er opið í páskaferiuni
Frá týsdegnum 3. apríl er aftur opið sum vanligt.
Vit ynskja øllum einar gleðiligar páskir.
Páskahugni 25.-28. mars
Hvønn dag frá 25. til 28. mars er páskahugni á barnabókasavninum, har kartong, lím, skabelónir og annað tilfar liggur frammi á stóra borðinum.
Øll kunnu vera við, stór sum smá, og tað er ókeypis.
Reyði krossur hevur
Sambinding á bókasavninum
týskvøld kl. 1930–2130
6. februar
6. mars
10. apríl
8. mai
12. juni
Kom kl. 19 og
lær okkurt føroyskt
á byrjanarstøði
Øll eru vælkomin!
Niels Finsens gøtu 7 - 100 Tórshavn - Tel 302030 - bbs@bbs.fo


text:
Jólafundur anno 2016 á Føroya Fólkaháskúla
politikkur21-12-2016 - 09:27 - Jóanis Nielsen
Føroyska tjóðskaparrørslan tók av álvara dik á seg á vælkenda jólafundinum 2. jóladag 1888. Føroyingafelagið varð stovnað við greiðu málunum; "At fáa Føroya mál til æru", og " at fáa allar føroyingar til at halda saman og at ganga fram í øllum lutum, at teir mugu verða sjálvbjargnir". Men hvussu langt eru vit komin síðan henda týdningarmikla dag í Føroya søgu, og hvagar gongur leiðin?
21. desembur skipar Unga Tjóðveldið fyri jólafundinum anno 2016 á Føroya Fólkaháskúla; eitt mentanarkvøld, við yrkingum, tónleiki og kjaki um hvagar vit føroyingar eru komnir, og hvussu vit taka okkum fram, so at vit at enda røkka teimum báðum aðalmálunum; at vinna Føroya mál til æru og at vera sjálvbjargin í øllum lutum!
Fundurin byrjar kl. 20.
Fundarskráin er hendan:
Bjóðað verður vælkomin, og fundurin byrjar.
1) Jóanes Patursson hugleiðir og lesur upp yrking eftir Jóanes bónda.
2) Hugleiðing um mentanar strev føroyinga; hvar eru vit, og hvagar gongur leiðin?
3) Steðgur
4) Røða og samanumtøka
5. Sissal og Ólavur framføra
6. Fundurin lokin.


text:
DSV latið skrivstovu upp í Panama
Flutningssamtakið, DSV, hevur latið
skrivstovu upp í Panamabýi. Samtakið metir Panamabý sum eitt týdningarmikið
vegamót fyri Miðamerika og Karibia.
- Tað er ein
strategisk avgerð at flyta inn í Panama. Nógv av okkara viðskiftafólkum nýta
fríøkini í Panama at distribuera vørur til miðamerikanskar og karibiskar
marknaðir, sigur Torge Koehnke, varastjóri hjá DSV Air & Sea sambært
Shippingwatch.
Hann vísir eisini
á, at Panama er eitt væl dámt land at hava goymslur og at skipa sendingar til
lond í økinum orsakað av skattafyrimunum.
- Panama er ein
týdningarmikil brikkur bæði við Panamaveitini og við sínum politiska støðufesti, skrivar
felagið.
Kelda:
Shippingwatch


text:
Orð: Ókendur
Lag 1: Jógvan Mortensen
Lag 2: Ókendur
Týtt úr donskum: Victor Danielsen
Upprunaheiti: Gud er trofast – Han mig ej vil slippe
1. Gud er trúgvur, hann mær ei vil sleppa,
hann við hjálp í vanda er mær nær;
um á sorgarleiðum alt vil gleppa,
Gud er trúgvur, hann ein útveg sær.
2. Veg hann veit, um ongan veg eg skoði,
sjálvur hann í myrkri nær mær er;
hóttir neyðin, brennur royndarlogi,
Harrans nærvera meg tryggan ger.
3. Sól og skjøldur vil mær Harrin vera,
á hans navn eg trygt vil líta meg;
dýrabari Harri, eg vil bera
æru tína fram á mínum veg!
4. Tú ert trúgvur, aldri vilt tú svíkja,
hetta ger mítt hjarta trygt og stilt;
náði tín skal aldri frá mær víkja,
tína friðarpakt tú minnast vilt.


text:
On & Offshore
On & Offshore tænastur – álítandi loysnir
West Hercules og Maersk Edgar eru dømir uppá væleydnaðar verkætlanir. Vit leggja nú meiri dent á dokumentatión og effektivitet í gerandisdegnum
Eftir at hava veitt tænastur til norsku oljuvinnuna umvegis PAM Offshore Service síðani 1997 og at hava bygt tvey supply skip í 2008, framdu vit í 2014 umvælingararbeiði fyri risa oljupallin West Hercules og oljutangaskipið Maersk Edgar. Skotsmálini frá báðum fyritøkum var, at vit loystu uppgávurnar til fulnar. Thomas Gunnlaugsson, Statoil, nevndi millum annað:
"I would like to thank you all for the extraordinary mobilization and support given to the WH project at the Faroe Islands.
A special thanks to the local Faroese companies and people. The will to assist, and ability to solve challenges has been beyond expectation for such a small community. ... I hope our paths will cross again sometime".
Hetta hevur givið okkum áræði til at satsa uppaftur meiri miðvíst á hesa vinnuna – serliga til oljupallar og supply skip, sum arbeiða í Norðsjónum. Fyrimunirnir fyri kundarnir eru:
· Kappingarførir prísir
· Góð staðseting landafrøðiliga – tætt við oljupallar
· Nýmótans útgerð og útbúnaður
· Álítandi loysnir


text:
Málið er greitt. Einar sjálvbjargnar, samhaldsfastar og tíðarhóskandi Føroyar við varandi fólkavøkstri og vaksandi virðisøking. Grundarlagið undir hesum er ein ábyrgdarfullur fíggjar- og búskaparpolitikkur, ið leggur dent á bæði vøkstur, vælferð og varsemi.
Búskaparlig framgongd og avbjóðingar
Vit kunnu fegnast um, at búskaparliga eru vit í góðum tíðum. Búskaparvøksturin væntast at verða heili 5,3% í ár, arbeiðsloysið er einans 2,4%, talið av løntakarum og lønargjaldingum vaksandi, og somuleiðis er samlaða virðisskapanin søguliga stór. Og heldur vøksturin – sum vit síggja higartil í ár – fram, verða inntøkur landsins munandi størri, enn áður mett, fyri árið. Higartil í ár (jan.-feb.) eru skattainntøkur landsins hækkaðar, hóast væntað varð ein minking vegna skattalætta til lág- og miðallønt á 137 mió. kr., lønargjaldingarnar eru vaksnar 9%, og MVG-inntøkurnar eru hækkaðar munandi, í mun til somu mánaðar í fjør. Eisini eru skattainntøkurnar hjá kommununum øktar munandi, heili 8%, hóast skattalættar.
Men samstundis hava vit búskaparligar avbjóðingar, eitt nú manglandi fíggjarligt haldføri hjá landinum yvir tíð (serliga vegna broytingar í fólkasamansetingini), og eisini eru tekin um, at partar av búskapinum eru upphitaðir.
Játtanarkarmar og vaksandi avlop
Landsstýrið hevur júst lagt fyri Løgtingið uppskot til samtyktar um játtanarkarmar fyri árini 2017-2021. Hetta eru yvirskipaðir fíggjarkamar, ið leggja fíggjarpolitisku kósina, og sum komandi fíggjarlóg skal smíðast innan.
Úrslitið í 2017 hjá landinum væntast at gerast 50 mió. kr. í avlopi. Hetta er íroknað íløgur á 280 mió. kr. Rakstrarúrslitið uttan íløgur væntast at gerast eitt avlop á 330 mió. kr. Fyri árini 2018-2021 væntast árliga avlopið at vaksa og gerast 109-239 mió. kr.
Skal hetta røkkast verður neyðugt við átøkum bæði á útreiðslu- og inntøkusíðu landsins. Nýskipanir og íløgur í virðisøking og varandi fólkavøkstur eru millum átøkini, ið vilja tryggja landsins fíggjarliga haldføri og ein sjálvbjargnan búskap framyvir.
Búskaparstýring og varsemi
Góðar tíðir krevja varligan fíggjarpolitikk. Landsstýrið hevur tí lagt dent á, at rakstrarútreiðslur landsins ikki vaksa stórvegis. Málrættaðu uppraðfestingarnar í 2017 verða tí í stóran mun fíggjaðar við, at øll stjórnarráðini eisini fremja átøk, ið tálma rakstrarútreiðsluvøkstrinum. Hetta fyri at tryggja, at peningur landsins støðugt verður nýttur so málrættað og skynsamt sum møguligt.
Samanlagt vaksa rakstrarútreiðslurnar í 2017 bert 1,8%. Hetta er íroknað sáttmálaásettan lønarvøkstur.
Búskaparstýring bert frá landsins síðu er bert “hálv búskaparstýring”, tí kommunurnar standa fyri stórum parti av almenna búskapinum. Tí verður neyðugt við samstarvi millum land og kommunur fyri at fáa eina samlaða skynsama búskaparstýring í landinum. Landsstýrið fer tí í vár at taka stig til tættari samstarv millum land og kommunur um búskaparstýring fyri land og fólk – herundir samstarvsavtalu um rakstrarvøkstur og yvirskipaðan íløgukarm fyri almennu Føroyar.
Størri virðisøking og vinnumenning
Vit vita, at virðisøking og vinnumenning eru av alstórum týdningi fyri at skapa fleiri størv og varandi fólkavøkstur. Hesi eru tí millum stóru fokusøkini hjá samgonguni, og hetta sæst m.a. aftur við fylgjandi raðfestingum í játtanarkørmunum fyri 2017:
– Størri virðisøking í fiskivinnuni. Játtan til fiskivinnugransking økt úr 3 mió. kr. upp í 10 mió. kr.
– Menna Føroyar sum maritiman tænastudepil. Depil skipaður, ið fer at marknaðarføra og samskipa.
– KT-vinnan og kappingarførið styrkt við munandi íløgum í Talgildu Føroyar. Játtan økt úr 10 mió. kr. upp í 20 mió. kr.
– Ferðavinnan mennast. Betri innanhýsis samskipan og framhaldandi játtan til marknaðarføring.
– Ferð á filmsvinnu. Stovnsetan av Filmshúsi og fremja kappingarføra lóggávu á økinum.
– FarGen verður eisini uppraðfest.
Varandi fólkavøkstur – styrkja barnafamiljur, lesandi og mentan
Umframt virðisøking og vinnumenning skulu fleiri átøk til, fyri at tryggja varandi fólkavøkstur. Samgongan hevur longu framt fleiri átøk hesum viðvíkjandi, eitt nú er munandi skattalætti latin lág- og miðalløntum, ískoyti er latið barnafamiljum í fíggjarliga trongum korum, barsilstíðarskeiðið er longt við 6 vikum og játtanin til útbúgvingar- og mentanarøkið er økt. Í játtanarkørmunum fyri 2017 eru hartil m.a. hesar raðfestingar:
– Gera tað fíggjarliga lættari hjá smábarnafamiljum við, at hækka barnafrádráttin til børn undir skúlaaldur við 2.700 kr. , og fremja betringar í barsilsskipanini.
– Gera tað lættari at vera lesandi við, at lestrarstuðulin verður hækkaður, fleiri útbúgvingar verða settar í verk, og íløgur verða framdar í lestrarbústaðir og setrið.
– Stimbra mentan m.a. við øktari játtan til mentanargrunn, virknum málpolitikki og stovnsetan av Filmshúsi.
Íløgur í vælferð
Vit vita øll, at fyritreytin fyri, at fólk og vinna skulu trívast og “velja Føroyar” er, at vit hava eitt trygt og gott vælferðarsamfelag. Í játtanarkørmunum fyri 2017 verða tí eisini framdar raðfestingar á hesum øki.
Fyri at tryggja eitt framkomið og trygt heilsuverk verður stór útbygging av Landssjúkrahúsinum framd komandi árini, og eisini er játtan eitt nú sett av til at seta fleiri serlæknar í starv. Eisini vilja vit tryggja fólkum við serligum avbjóðingum virðilig kor. Ein stórur partur av bústovnum landsins eru niðurslitnir og ikki hóskandi sum bústað. Játtan er tí sett av til, at byggja nýggjar bústovnar og vardar bústaðir komandi árini. Hartil skal fyritíðarpensjónsskipanin dagførast í 2017, eins og íløgur verða gjørdar á skúlaøkinum í útbúgvingar til ung við serligum avbjóðingum.
Mennandi íløgur kring landið
Íløgur verða hartil gjørdar fyri 280 mió. kr. sambært játtanarkørmunum fyri 2017. Íløgukarmurin hjá landinum komandi 5 árini verður millum 280 og 370 mió. kr. Til samanberingar gera kommunurnar íløgur fyri knappar 600 mió. kr. í 2016.
Fyri at fáa framt nógvar átroðkandi neyðugar íløgur hjá landinum, er neyðugt at hækka íløgurnar nakað komandi árini, eitt nú vegna ótíðarhóskandi Landssjúkrahús, niðurslitnar bústovnar, niðurslitið havrannsóknarskip, og manglandi talgilding av samfelagnum. Íløgur, ið skapa møguleika fyri betri tænastum, størri virðisøking og meira rationellum rakstri. Talan er eisini um ymiskar íløgur, ið ávirka samfelagsbúskapin rættiliga ymiskt – eitt nú stórur munur á, hvussu íløgur í tunlar, skúlar, havrannsóknarskip, bústaðir og íløgur í at talgilda Føroyar, ávirka samfelagsbúskapin. Eisini landafrøðiliga eru íløgurnar spjaddar komandi árini, eitt nú í Eysturoyar- og Sandoyartunlarnir, eftirskúla í Suðuroy og húsarhaldsskúla í Klaksvík.
Minka skuld og javna búskaparsveiggj
Eftir 8 ár við halli á samanlagt góðar 3 mia. kr., er samlaða bruttoskuld landsins nærum 6 mia. kr. Hetta ger okkum sárbær tá umræður broytingar í altjóða rentuni, og krevur stórar avdráttir komandi árini. Tað er tí alneyðugt, at vit fara undir at minka skuld landsins, og hetta ber til, nú hall er vent til avlop.
Samstundis verður Búskapargrunnur Føroya endurnýggjaður og nýttur sum búskaparamboð. Umframt serinntøkur fara 20% av avlopinum hjá landinum hereftir at verða flutt í Búskapargrunn Føroya. Hetta verður nýtt til at javna sveiggini í føroyska búskapinum (minka útreiðsluvøkstur í góðum tíðum, og tøkur peningur til ringar tíðir), og at gera okkum fíggjarliga sjálvbjargin og óheft av fíggjarligum stuðli úr útlondum yvir tíð.
Vaksandi sjálvbjargni
Kósin er sett móti størri sjálvbjargni á fleiri økjum. Í 2017 verður fólkaatkvøða um nýggja føroyska stjórnarskipan, og arbeitt verður eisini við heimtøku av ábyrgdini av útlendingamálum, loftrúminum og persóns-, familju- og arvarætti. Samstundis verða átøk framd at skapa einar meira burðardyggar og grønari Føroyar við fleiri orku- og umhvørvisvinarligum átøkum, eins og framdar verða nýskipanir innan pensjónsøkið, heilsuverkið og fiskivinnuna.
Við vøkstri, vælferð og varsemi vilja vit soleiðis saman fremja einar sjálvbjargnar, samhaldsfastar og tíðarhóskandi Føroyar.
Argir, 31. mars 2016
Kristina Háfoss
Landsstýriskvinna í fíggjarmálum


text:
Reyðrótadjus økir um kropslig avrik hjá bóltspælarum
Kanningar úr Exeter hava seinastu árini víst, at óorganiskt nitrat (inntikið sum konsentrerað reyðrótadjús) økir um kropslig avrik og útsetir møði undir langtíðar og intensum arbeiði. Eitt granskingartoymi, sum Magni Mohr er partur í, hevur í nýggjari kanning víst, at hetta er galdandi fyri intenst intervallarbeiði, sum er líkt tí, bóltspælarar gera í dysti.
Úrslitini eru kunngjørd í grein, sum kallast “Dietary nitrate supplementation improves team sport-specific intense intermittent exercise performance” og sum kom í European Journal of Applied Physiology í februar 2013 (online publication). Greinin kann lesast her
Rithøvundarnir eru Lee J. Wylie, Magni Mohr, Peter Krustrup, Sarah R. Jackman, Georgios Ermidis, James Kelly, Matthew I. Black, Stephen J. Bailey, Anni Vanhatalo, Andrew M. Jones.
Magni Mohr greiðir soleiðis frá um kanningina:
- Vit kenna ikki enn fysiologisku mekanismuna, sum verður ávirkað av nitratinntøku, men halda, at henda er knýtt at reduktiónini av óorganiskum nitrat (NO3-) til nitrite (NO2-) og nitrogen oxid (NO). NO hevur eina ørgrynnu af effektum á fysiologiskar skipanir í vøddunum, sum ávirka vøddablóðrensl, vøddasamandrátt, sukur og Ca2+ javnvágina og oxygen brúk í mitokondriunum. Í løtuni bíða vit eftir vøddaanalysum, sum vónandi fara at geva okkum svar uppá onkrar av hesum spennandi spurningum.
- Fleiri og fleiri toppítróttarfólk drekka í dag konsentrerað reyðrótadjús áðrenn kapping. M.a. undir OL í London nýttu flestu ensku ítróttarfólkini á millum og langtíðar teinunum nitratríkt reyðrútadjús. Kanningin hjá okkum nú vísir, at eisini bóltspælarar kunnu betra teirra avrik við inntøku av nitratríkum reyðrótadjús.
- Talan er um serliga framleitt og konsentrarað djús. Tað ber tískil ikki til at eta reyðrøtur ella at drekka vanligt reyðrótadjús, tí at her eru konsentratiónirnar av nitrat alt ov lágar. Reyðrótadjúsið skal eisini drekkast eftir serligari protokol fyri at kunna náa røttu NO virðini í vøddunum.
Les meira um verkætlanina á heimasíðuni hjá Exeter University
Les um Magna Mohr í Heilagrunninum


text:
Eg luttók í paneli á LISA ráðstevnuni "Listapolitikkur í Føroyum" í Sjónleikarhúsinum leygardagin 29. okt. Kjakevnið var "List í almenna rúminum" og hinir panellutakarnir vóru Meduna Dalsgaard, arkitektur og Hansina Iversen, listakvinna. Hetta var mítt upplegg til kjakið:
Monument: ein obeliskur, standmynd ella bygningur, ið verður reist til minnis um ein persón, eina hending, ella til tess at hátíðarhalda eitthvørt. Úr latíni: “monumentum”, úr monére - at minna á, áminna - at ráða, ráðgeva.
Ambient: úr latíni, “ambiens”og “ambire” = “at ganga runt um”.
Sprotar tú “ambient” fært tú umhvørvis-, umfevnandi, sum ringir seg um, sum liggur kring um.
Hví hugsi eg um monumentir í sambandi við evnið “List í almenna rúminum”? Jú, nú er tað so, at vit búgva beint við Gripsheygg, og hava tískil frítt útsýni niðan á Kongaminnið. Í 2011 var ráðstevnan “Millum Kongaminnið og Kitsch”, og hon snúði seg júst um “list í almenna rúminum”. Kongaminnið stendur framvegis á sama heyggi, har tað hevur staðið síðani 1882 sum eitt monument. Til áminningar. Um fyrstu donsku kongavitjan í Føroyum. Tað er so tað sum tað er, men formurin - obeliskurin - er klassiskur, fornur, og stavar frá gamla Egyptalandi. Tað er tíðarleyst og hugtakandi onkursvegna.
Hví hugsi eg um “ambient” í hesum samanhangi? Tá eg hugsi um list í almenna rúminum, so hugsi eg gjarna um okkurt materielt og visuelt - helst okkurt, ið hevur við myndlistina at gera. Okkurt, ið tolir veður og vind, sum tú kanst høgga úr einum steini. Standmyndir og tílíkt. Mítt fakøki er tónleikurin, ella orðað eitt sindur breiðari: tað auditiva. Ljóð. Hvørji ørindi hevur ljóð í listini í almenna rúminum? Akustikkur hevur eitt greitt funktionelt brúk í t.d. arkitekturi, har tú kanst definera og betra um akkustikkin í einum høli ella dempa óljóð frá trafikki í einum ávísum almennum rúmi við at gera neyðugu tillagingarnar. Men tankin um at leggja ljóð afturat - at avspæla ella elva til ljóð - til tess at skapa ella leggja afturat einum almennum rúmi, er rættiliga óroyndur.
Tá eg hugsi “tónleikur í almenna rúminum”, so eru verk hjá enska tónleikaranum og listamanninum Brian Eno eitt tað fyrsta, ið rennur mær í huga. Hóast hugtakið “ambient” sum áður nevnt hevur fornan uppruna, kenna vit tað best frá Brian Eno, sum í 1978 útgav plátuna Music For Airports við undirheitinum Ambient 1. Í húsatekstinum til plátuna lýsir Eno ambient tónleik sum “umhvørvistónleik” og “tónleik, ið hýsir nógvum ymsum lurtihættum, - tónleikur, ið kann ignorerast og sum eisini kann vera áhugaverdur.” Endamálið við ambient tónleiki er at elva til eina kenslu av kvirru ella ró, at veita rúm at hugsa í. Tað var týdningarmikið fyri Eno at differentiera henda tónleik frá tí muzak og dósa- og elevatortónleiki, ið onnur høvdu framleitt frammanundan. Ørindini við ambient tónleiki vóru stutt sagt listaligari og meira hákonseptuell enn so.
Íblásturin til Music for Airports kom eftir at Eno var fastur á Köln-Bonn flogvøllinum í Týsklandi miðskeiðis í 70’unum. Ætlanin við Music For Airports var, at tað skuldi spælast sum eitt framhaldandi loop á einum flogvølli. Hetta hendi eitt skifti í 1980, tá róligu og ambientu bandloopini á Music For Airports vóru installeraði í einum terminali á LaGuardia flogvøllinum í New York. Ambient hevur síðani 70’ini spjatt seg til at vera nýtt sum hugtak innan alsamt fleiri listagreinir, innan estetikk og so smátt innan ymisk ástøði eisini.
Fyri at venda aftur til Kongaminnið og tað monumentala, so meti eg, at júst hetta hevur eyðkent nógva list í almennum rúmum í Føroyum. Talan er mangan um standmyndir, ið eru ítøkiligar og monumentalar og hava við fortíðarminni at gera. Ein feril av tí folkloristiska hongur uppi við, ja ofta er fitt av folkloristikki vavt uppí - sagnir, tað siðbundna, siðir og serstakir persónar av søguligum týdningi, helst navngivnir menn og ónavngivnar, naknar kvinnur.
Tankin handan slíkar standmyndir tykist vera eitt ynski um at styrkja um fatanina av fólki og landi - av tí sum vit hava til felags, av tjóðini, av tjóðskaparliga og etniska felagsskapinum og tess uppruna í tí premodernaða. Eisini hóast hesin uppruni er konstrueraður og verður tvíhildin um í seinmodernitetinum. Monumentir og standmyndir hava mangan ein greiðan tjóðskaparligan dám, og hetta er ein arvur frá nationalismuni, ið tók seg upp í 18. og 19. øld. Ofta hongur ein rættiliga tungur tjóðskaparligur súmbolikkur uppi í standmyndum.
Í hesum samanhangi er tað ikki sørt, at ein kundi hugsað sær nýhugsan og meira pláss fyri tí ambienta. Minni monumentalt, meira abstrakt. Minni áminning og tungan súmbolikk. Meira av tí ambienta, umfevnandi og objektleysa. Meira av ljóðlist, ljóðinstallatiónum og ljóðfyribrigdum í almenna rúminum, og hetta fevnir ikki bert um ljóð, men eisini um t.d. ljós, ljóslist, ljósinstallatiónir o.s.fr.
Hóast eg tosi vegna tónleikin mugu míni ørindi helst skiljast breiðari enn bara sum umboðandi tónleikin og tað auditiva. Grundleggjandi snýr hetta seg um ein ambientan hugburð, har vit duga at síggja list í almenna rúminum sum nakað umfevnandi. Hesin hugsunarháttur kann brúkast sum ein lopfjøl til at síggja listaverkið í veruligum samspæli við tess umhvørvi. At listaverkið er umhvørvið og øvugt, at umhvørvið er listaverkið.
10/31/16
10/15/16
Millum skil og óskil
Myndina omanfyri tók eg í dag. Onkuntíð er gott at flyta eitt sindur um í plátusavninum, og viðhvørt skulu pláturnar av hyllini og út á gólvið at liggja eina løtu. Á henda hátt kanst tú síggja og fata vavið í savninum. Totalitetin í tí. Hetta riggar serliga væl leygardagar, og ongantíð betur enn tá tín yndistónleikari vísir seg eisini at vera tín yndisrithøvundur.
Myndin er av Bob Dylan plátunum í savninum. 30 í tali, og tað gongur sum kunnugt upp í 6, so tað var akkurát fyri at leggja tær í ein fýrkant. Í roynd og veru eru tær 33 í tali, tí nakrar av teimum elstu eigi eg tvinni eintøk av, eitt í mono og eitt í stereo (The Freewheelin' Bob Dylan, Highway 61 Revisited og Blonde on Blonde). Tað vil so vera.
Hetta er ikki eitt fullkomið Bob Dylan savn, tí maðurin hevur sum kunnugt útgivið 37 studioplátur, umframt alt hitt. 27 studioplátur eru á myndini, so har resta 10 í enn, og eisini er onkur savnspláta og livepláta komin uppí hópin millum ár og dag. Tað er gott at vita, at har restar nakað í enn. Onki er so keðiligt sum at koma á mál. Sum savnari snýr tað seg líka nógv um prosessina sum úrslitið (tak meg ikki í tí, men rokni við at hetta eisini ger seg galdandi hjá Bob sum listafólki).
Eg havi t.d. ongantíð keypt nakra Dylan plátu á netinum og havi sjáldan gjørt mær dælt av bokssettum. Við The Original Mono Recordings sum greiðum undantaki, men hana fekk eg í gávu. Tað var dagur í viku! Tað besta er at fara í handlar at leita og finna. Húsarnir á myndini omanfyri innihalda eina stóra og kompleksa mongd av minnum, og tað er at fegnast um.
Nú tá tað frættist, at Bob hevur fingið Nobelprísin fyri bókmentir, fór eg í holt við at lurta. Onkur raðfylgja skuldi finnast, og tað bleiv til kronologiskt aftureftir. Tvs. byrjað var við plátuni ovast til høgru og endað verður við plátuni niðast til vinstru. Eri í løtuni staddur miðskeiðis í gospel tíðarskeiðnum, tvs. Saved frá 1980. Tað var árið, tá eg var føddur og tað finnast tvær ekstremt góðar bootlegs frá Massey Hall í Toronto í 1980.
Gospel trilogiin telur Slow Train Coming (1979), Saved (1980) og Shot of Love (1981). Um onkur hevði kravt meg eftir einum yndis Bob tíðarskeiði, so hevði eg kanska valt gospel tíðarskeiðið. Tað er lovsangstónleikur, ið eg ikki fái vaml av, líkamikið hvussu nógv eg lurti.
Tillukku Bob.
10/3/16
Steve Reich 80 ár
Ellivu ferðir havi eg bloggað um hann síðani hesin bloggurin byrjaði í 2009 (tólv ferðir um vit telja aktuella bloggin við). Tað er relativt ofta, og gevur honum plasering í topp fimm yvir mest umrøddu tónleikanøvn á Heilabrim:
1. Kraftwerk (17 ferðir)
2. Bob Dylan (16 ferðir)
3. U2 (16 ferðir)
4. Radiohead (11 ferðir)
5. Steve Reich (11 ferðir)
(Steve Reich og Radiohead deilast sostatt um 5. plássið, og tað gevur meining, tí tey bæði nøvnini hava verið felags um eina útgávu).
So er spurningurin hví eg havi bloggað so ofta um Steve Reich? Tað eru longu sjey ár síðani at ein vinmaður og lestrarfelagi á tónleikavísindi gjørdi meg varhugan við fantastiska hugtakandi verkið Music For 18 Musicians. Hetta var á heysti í 2009, og vit gingu á 3. lestrarhálvu á bachelorinum. Um tað mundið var eg nógv upptikin av sambondum millum populertónleik og nýggjari kompositiónstónleik, t.e. tónsetingarlist (eri fyri sovítt upptikin av tí enn). Hevði tá skrivað eina uppgávu um sambondini millum Kraftwerk (sí nr. 1 omanfyri) og Karlheinz Stockhausen (ikki í topp 5, men kortini bloggaður um 6 ferðir, so heilt eiðasørt er tað ikki), og tað var bara okkurt við Music For 18 Musicians, ið bergtók.
Steve Reich verður sæddur sum ein av amerikansku tónlistarligu minimalistunum í 20. øld. Hinir eru La Monte Young, Terry Riley og Philip Glass. Fýra sera ymisk tónaskøld, ið kortini eru vorðin flokkaði undir sama heiti. Amerikonsku minimalistarnir brutu frá atonalu evropeisku serialismuni, ið Stockhausen og aðrir arbeiddu við aftaná kríggið. Har evropeiska tónsetingarlistin royndi at sleppa sær úr tonala haftinum, royndu minimalistarnir at stýra aftur á beint onkursvegna. Tó í teirra egnu minimalistisku útlegging av tonaliteti (í roynd og veru hevur sumt av tónleikinum hjá Philip Glass og Steve Reich minst líka nógv maximalistisk sum minimalistisk eyðkenni, men tað er eitt annað kjak). Reich lýsir væl støðuna í hesum sitatinum:
Í Music For 18 Musicians verður klassisk instrumentering nýtt til at framføra meditativan og flótandi tónleik, ið er tonalt funderaður og byggir á rútmiska repetitión. Millum eyðkennini eru konsonantir harmoniir, stabilur pulsur og endurtøka av einstøkum frasum/motivum/figurum. Tað er okkurt við hesum verkinum, ið røkkur langt útum klassisku konserthøllina, og tað hevur eyðkenni í felag við eitt nú nýggjari elektroniskan dansitónleik sum techno og house. Eysturlendskur tónleikur frá t.d. India, har tíð og teleologisk framgongd ofta hava ein øðrvísi týdning enn í vesturheiminum, renna einum eisini í huga.
Tað fyrsta eg kom at kenna MF18M var endurinnspælingin á plátufelagnum Nonesuch frá 1998. Tó kemst ikki uttanum fruminnspælingina við Steve Reich and Musicians, ið var útgivin á plátufelagnum ECM í 1978. Hevði tað frægd at hoyra verkið framført live longu í juni 2010, tá ensemblið Reumert & Friends framførdu tað á Athelas New Music Festival í Keypmannahavn. Hetta var fyrstu ferð at verkið var framført í Danmark. Í 2013 var tað framført av ensemblinum Ekkozone á Roskilde Festival. Fekk ikki verið har, men tað frættist at framførslan var ein stór suksé. Tí trúgvi eg væl.
Eftir at hava gravað meg niður í MF18M, var tað skjótt at eg kastaði meg yvir onnur verk hjá Reich. Serliga tey, ið komu áðrenn, og fyri ein part tey, ið komu aftaná. Í 60'unum arbeiddi Reich við tape music, tape loops og phasing teknikki. Hugskotið kom eftir at hann hevði uppdagað og dyrkað tónleik hjá einum øðrum minimalisti, nevniliga Terry Riley (bloggaður um tvinnar ferðir, hevur uppiborið fleiri bloggar!)
Reich var við til at frumframføra In C hjá Terry Riley, og heintaði sær íblástur hagani til síni egnu verk. In C er eyðkent av einstøkum frasum ella motivum, ið vera framførd so líðandi og skapa eina flótandi og elastiska heild. Har Riley var meira fríur og hippie kendur í síni tilgongd var Reich miðvíst metodiskur, og legði seg strangliga eftir at menna eina konseptuella líðandi tilgongd, ið skuldi hoyrast aftur í tónleikinum. Tað sigst, at Riley seinni angraði at hann ikki sjálvur hevði gagnnýtt hetta potentiali, tá hann hevði møguleikan.
Líðandi tilgongdin hjá Reich úrslitaði fyrst í tvinnum hugtakandi band verkum: It's Gonna Rain (1965) og Come Out (1966). Reich uppdagaði phasing teknikkin av tilvild, tá hann arbeiddi við band loopum. Hann legði merki til hvussu tvey identisk bond, ið vóru spæld um somu tíð á tveimum ymiskum bandupptakarum so líðandi fluttu seg út av fasu við hvørt annað, tí annar bandspælarin mól eitt lítið sindur skjótari enn hin. Hetta førdi við sær eina effekt, har semantiski týdningurin í upptøkunum so líðandi var skiftur út við ein meira klangligt grundaðan týdning.
Henda phasing teknikk flutti Reich síðani yvir á hondspæld ljóðføri. Fyrst á tvey klaver við hugtakandi verkinum Piano Phase (1967), og seinni yvir á onnur ljóðføri sosum violin (Violin Phase, 1968) og percussion (Drumming, 1971). Í manifestinum Music As A Gradual Process frá 1968 greiðir Reich nærri frá síni phasing tilgongd. Music For 18 Musicians var í grundini eitt brot við tað strangu og hoyrbaru "phasing" tilgongdina, ið eyðkendi undanfarnu verkini. Um sama mundið kom hitt somuleiðis hugtakandi Music For Mallet Instruments, Voices and Organ, ið minnir rættiliga nógv um MF18M.
Í 1980'unum tók Steve Reich sín jødiska uppruna upp til viðgerðar í verkum sum Tehilim (1981) og Different Trains (1988). Serliga tað seinna verkið er hugtakandi. Eg bloggaði um verkið í 2010, og loyvi mær at endurtaka: "Hetta at taka vokalin og separera hann frá semantiska týdninginum minnir meg eitt sindur um Different Trains hjá amerikanska Steve Reich. Verkið er frá 1988, skrivað fyri strúkarakvartett og band/tape og í trimum pørtum:
America-Before the War (movement 1)
Europe-During the War (movement 2)
After the War (movement 3)
Reich var smádrongur undir 2. veraldarbardaga, og tá plagdi hann at ferðast við toki millum New York og Los Angeles, tí foreldrini vóru fráskild, og búðu í hvør sínum býi. Reich er av jødiskari ætt, og seinni fór hann at hugsa um at um hann hevði búð í Europa heldur enn USA hesi árini, so hevði hann kanska ferðast í Holocaust tokum, tvs. tokum, ið koyrdu jødiskar fangar til týningarlegur.
Í verkinum nýtir Reich samrøður við fólk, ið tosa um tað at koyra í toki. Í fyrsta parti um tað at koyra í toki í USA áðrenn kríggið, í næsta um at koyra í toki í Evropa undir krígnum, og síðani um at koyra í toki aftaná kríggið. Eitt áhugavert við hesum er, at Reich nýtir tosandi røddirnar sum grundarlag fyri melodiskum tilfari. Tá vit tosa vanligt eru tónar í røddum okkara, og arbeiðir Reich við hesum í verkinum. Hóast tok og tokferðir, USA/Evropa og ræðusøgan um kríggið og Holocaust er "bakgrundsteppi" fyri verkið, so snýr ítøkiliga nýtslan av tosandi røddunum seg fyrst og fremst um teirra fonetiska virði, og síðani um teirra semantiska virði."
Different Trains var framført av Kronos Quartet, og á somu útgávu finnur ein hitt vakra verkið Electric Counterpoint fyri elektriskan gittar. Tað er framført av Pat Metheny. Jonny Greenwood úr Radiohead gjørdi eina áhugaverda tulking av verkinum á útgávuni, ið eg leinkjaði til omanfyri. Sostatt eru vit komin aftur til byrjanina.
Tað eru sjey ár síðani eg kom at kenna tónleikin hjá Steve Reich, og í dag fyllir maðurin 80. Nógv av tí sum hann hevur gjørt ber tó brá av eini elastiskari tíðarfatan, og eitt verk sum Music For 18 Musicians er av sonnum tíðarleyst! Tillukku við degnum.
Her er ein kronologiskur playlisti við nøkrum av tí besta hjá Steve Reich:
1. Kraftwerk (17 ferðir)
2. Bob Dylan (16 ferðir)
3. U2 (16 ferðir)
4. Radiohead (11 ferðir)
5. Steve Reich (11 ferðir)
(Steve Reich og Radiohead deilast sostatt um 5. plássið, og tað gevur meining, tí tey bæði nøvnini hava verið felags um eina útgávu).
So er spurningurin hví eg havi bloggað so ofta um Steve Reich? Tað eru longu sjey ár síðani at ein vinmaður og lestrarfelagi á tónleikavísindi gjørdi meg varhugan við fantastiska hugtakandi verkið Music For 18 Musicians. Hetta var á heysti í 2009, og vit gingu á 3. lestrarhálvu á bachelorinum. Um tað mundið var eg nógv upptikin av sambondum millum populertónleik og nýggjari kompositiónstónleik, t.e. tónsetingarlist (eri fyri sovítt upptikin av tí enn). Hevði tá skrivað eina uppgávu um sambondini millum Kraftwerk (sí nr. 1 omanfyri) og Karlheinz Stockhausen (ikki í topp 5, men kortini bloggaður um 6 ferðir, so heilt eiðasørt er tað ikki), og tað var bara okkurt við Music For 18 Musicians, ið bergtók.
Steve Reich verður sæddur sum ein av amerikansku tónlistarligu minimalistunum í 20. øld. Hinir eru La Monte Young, Terry Riley og Philip Glass. Fýra sera ymisk tónaskøld, ið kortini eru vorðin flokkaði undir sama heiti. Amerikonsku minimalistarnir brutu frá atonalu evropeisku serialismuni, ið Stockhausen og aðrir arbeiddu við aftaná kríggið. Har evropeiska tónsetingarlistin royndi at sleppa sær úr tonala haftinum, royndu minimalistarnir at stýra aftur á beint onkursvegna. Tó í teirra egnu minimalistisku útlegging av tonaliteti (í roynd og veru hevur sumt av tónleikinum hjá Philip Glass og Steve Reich minst líka nógv maximalistisk sum minimalistisk eyðkenni, men tað er eitt annað kjak). Reich lýsir væl støðuna í hesum sitatinum:
“Stockhausen, Berio and Boulez were portraying in very honest terms what it was like to pick up the pieces of a bombed-out continent after World War II. But for some Americans in 1948 or 1958 or 1968 – in the real context of tail-fins, Chuck Berry and millions of burgers sold – to pretend that instead we’re really going to have the dark-brown angst of Vienna is a lie, a musical lie.”
Í Music For 18 Musicians verður klassisk instrumentering nýtt til at framføra meditativan og flótandi tónleik, ið er tonalt funderaður og byggir á rútmiska repetitión. Millum eyðkennini eru konsonantir harmoniir, stabilur pulsur og endurtøka av einstøkum frasum/motivum/figurum. Tað er okkurt við hesum verkinum, ið røkkur langt útum klassisku konserthøllina, og tað hevur eyðkenni í felag við eitt nú nýggjari elektroniskan dansitónleik sum techno og house. Eysturlendskur tónleikur frá t.d. India, har tíð og teleologisk framgongd ofta hava ein øðrvísi týdning enn í vesturheiminum, renna einum eisini í huga.
Tað fyrsta eg kom at kenna MF18M var endurinnspælingin á plátufelagnum Nonesuch frá 1998. Tó kemst ikki uttanum fruminnspælingina við Steve Reich and Musicians, ið var útgivin á plátufelagnum ECM í 1978. Hevði tað frægd at hoyra verkið framført live longu í juni 2010, tá ensemblið Reumert & Friends framførdu tað á Athelas New Music Festival í Keypmannahavn. Hetta var fyrstu ferð at verkið var framført í Danmark. Í 2013 var tað framført av ensemblinum Ekkozone á Roskilde Festival. Fekk ikki verið har, men tað frættist at framførslan var ein stór suksé. Tí trúgvi eg væl.
Eftir at hava gravað meg niður í MF18M, var tað skjótt at eg kastaði meg yvir onnur verk hjá Reich. Serliga tey, ið komu áðrenn, og fyri ein part tey, ið komu aftaná. Í 60'unum arbeiddi Reich við tape music, tape loops og phasing teknikki. Hugskotið kom eftir at hann hevði uppdagað og dyrkað tónleik hjá einum øðrum minimalisti, nevniliga Terry Riley (bloggaður um tvinnar ferðir, hevur uppiborið fleiri bloggar!)
Reich var við til at frumframføra In C hjá Terry Riley, og heintaði sær íblástur hagani til síni egnu verk. In C er eyðkent av einstøkum frasum ella motivum, ið vera framførd so líðandi og skapa eina flótandi og elastiska heild. Har Riley var meira fríur og hippie kendur í síni tilgongd var Reich miðvíst metodiskur, og legði seg strangliga eftir at menna eina konseptuella líðandi tilgongd, ið skuldi hoyrast aftur í tónleikinum. Tað sigst, at Riley seinni angraði at hann ikki sjálvur hevði gagnnýtt hetta potentiali, tá hann hevði møguleikan.
Líðandi tilgongdin hjá Reich úrslitaði fyrst í tvinnum hugtakandi band verkum: It's Gonna Rain (1965) og Come Out (1966). Reich uppdagaði phasing teknikkin av tilvild, tá hann arbeiddi við band loopum. Hann legði merki til hvussu tvey identisk bond, ið vóru spæld um somu tíð á tveimum ymiskum bandupptakarum so líðandi fluttu seg út av fasu við hvørt annað, tí annar bandspælarin mól eitt lítið sindur skjótari enn hin. Hetta førdi við sær eina effekt, har semantiski týdningurin í upptøkunum so líðandi var skiftur út við ein meira klangligt grundaðan týdning.
Henda phasing teknikk flutti Reich síðani yvir á hondspæld ljóðføri. Fyrst á tvey klaver við hugtakandi verkinum Piano Phase (1967), og seinni yvir á onnur ljóðføri sosum violin (Violin Phase, 1968) og percussion (Drumming, 1971). Í manifestinum Music As A Gradual Process frá 1968 greiðir Reich nærri frá síni phasing tilgongd. Music For 18 Musicians var í grundini eitt brot við tað strangu og hoyrbaru "phasing" tilgongdina, ið eyðkendi undanfarnu verkini. Um sama mundið kom hitt somuleiðis hugtakandi Music For Mallet Instruments, Voices and Organ, ið minnir rættiliga nógv um MF18M.
Í 1980'unum tók Steve Reich sín jødiska uppruna upp til viðgerðar í verkum sum Tehilim (1981) og Different Trains (1988). Serliga tað seinna verkið er hugtakandi. Eg bloggaði um verkið í 2010, og loyvi mær at endurtaka: "Hetta at taka vokalin og separera hann frá semantiska týdninginum minnir meg eitt sindur um Different Trains hjá amerikanska Steve Reich. Verkið er frá 1988, skrivað fyri strúkarakvartett og band/tape og í trimum pørtum:
America-Before the War (movement 1)
Europe-During the War (movement 2)
After the War (movement 3)
Reich var smádrongur undir 2. veraldarbardaga, og tá plagdi hann at ferðast við toki millum New York og Los Angeles, tí foreldrini vóru fráskild, og búðu í hvør sínum býi. Reich er av jødiskari ætt, og seinni fór hann at hugsa um at um hann hevði búð í Europa heldur enn USA hesi árini, so hevði hann kanska ferðast í Holocaust tokum, tvs. tokum, ið koyrdu jødiskar fangar til týningarlegur.
Í verkinum nýtir Reich samrøður við fólk, ið tosa um tað at koyra í toki. Í fyrsta parti um tað at koyra í toki í USA áðrenn kríggið, í næsta um at koyra í toki í Evropa undir krígnum, og síðani um at koyra í toki aftaná kríggið. Eitt áhugavert við hesum er, at Reich nýtir tosandi røddirnar sum grundarlag fyri melodiskum tilfari. Tá vit tosa vanligt eru tónar í røddum okkara, og arbeiðir Reich við hesum í verkinum. Hóast tok og tokferðir, USA/Evropa og ræðusøgan um kríggið og Holocaust er "bakgrundsteppi" fyri verkið, so snýr ítøkiliga nýtslan av tosandi røddunum seg fyrst og fremst um teirra fonetiska virði, og síðani um teirra semantiska virði."
Different Trains var framført av Kronos Quartet, og á somu útgávu finnur ein hitt vakra verkið Electric Counterpoint fyri elektriskan gittar. Tað er framført av Pat Metheny. Jonny Greenwood úr Radiohead gjørdi eina áhugaverda tulking av verkinum á útgávuni, ið eg leinkjaði til omanfyri. Sostatt eru vit komin aftur til byrjanina.
Tað eru sjey ár síðani eg kom at kenna tónleikin hjá Steve Reich, og í dag fyllir maðurin 80. Nógv av tí sum hann hevur gjørt ber tó brá av eini elastiskari tíðarfatan, og eitt verk sum Music For 18 Musicians er av sonnum tíðarleyst! Tillukku við degnum.
Her er ein kronologiskur playlisti við nøkrum av tí besta hjá Steve Reich:
Posted by Knút at 11:39 PM No comments:
Subscribe to: Posts (Atom)


text:
Nú fer FarGen aftur á ferð. Hesa ferð verður farið kring landið at savna blóðroyndir frá teimum, sum hava teknað seg til verkætlanina. Málið við fyrsta parti av FarGen er at talgilda arvastreingin hjá 1.500 føroyingum, men hóast hetta talið longu er rokkið á tekningarlistanum, so er framvegis pláss fyri fleiri luttakarum.
Eitt av málunum við FarGen-verkætlanini er at gera eitt sonevnt tilvísingargenom, sum vísir miðal ílegusamansetingina hjá føroyingum, og til hetta er neyðugt við breiðari umboðan. Tað merkir, at ynskiligt er við umboðan úr øllum landinum, tí kanningar vísa, at ílegur okkara bólka seg eitt sindur ymiskt, alt eftir hvaðani vit eru. Neyðugt er eisini at ansa eftir, at luttakararnir samlað ikki eru ov nær í ætt hvør við annan. Tí er ynskiligt, at væl fleiri enn 1.500 fólk tekna seg til verkætlanina.
Til ber ikki frammanundan at siga, júst hvørji tey 1.500 verða, sum verða lisin á fyrsta stigi í FarGen.
Blóðroyndirnar kunnu goymast leingi, og málið er at lesa arvastreingin hjá øllum føroyingum, sum vilja tað. So hóast tín blóðroynd ikki verður millum tær fyrstu 1.500, so sleppur hon eftir ætlan við seinni, tí ætlanin er, sum frálíður, at víðka verkætlanina.
Trio´ir
Samstundis sum ov nógvir luttakarar helst ikki skulu vera ov nær skyldir, so hevur FarGen serstakan áhuga fyri sonevndum trio´um. Ein trio er trý fólk: ein mamma, ein pápi og barn teirra, sum skal vera í minsta lagi 18 ár. “Orsøkin til, at vit hava serligan áhuga fyri trio´um, er, at við teimum ber til at kanna, nær talan er um arvað ílegufrábrigdi og nær talan er um frábrigdi, sum eru íkomin seinni,” sigur Noomi O. Gregersen, verkætlanarleiðari.
Luttakarar
Tað eru serliga kvinnur, sum hava víst áhuga fyri verkætlanini, og uml. 60 % av teimum, sum hava teknað seg, eru kvinnur. Av teimum, sum hava latið blóðroynd, eru lutfalsliga nógv flest vágafólk, meðan Norðoyggjar og Suðuroy eru undirumboðaðar í mun til fólkatalið. Áhugin at lata blóð til FarGen tykist vera nógv størstur hjá teimum, sum eru í 50-árunum, men eisini tey, sum eru í 20-árunum, eru hampuliga væl umboðað. Hin vegin er umboðanin hjá teimum, sum eru eldri enn 70 ár rættiliga lítil. “Tað er óheppið, tí ynskiligt er við eini breiðari aldurssamanseting hjá luttakarum, og eingin er ov gamal at luttaka,” sigur Katrin D. Apol, kunningarsamskipari.
FarGen á ferð
Síðani latið varð upp fyri tilmelding til FarGen, hevur størsti denturin verið lagdur á kunningina. FarGen-toymið hevur m.a. ferðast kring landið við kunningarátakinum, “FarGen á ferð”, og vitjað hevur verið í átta støðum. Undirtøkan hevur sum heild verið góð til tiltøkini, har kunnað hevur verið um genomgransking, um verkætlanina og um, hvussu hon kann gagna heilsuverkinum. Nógv fólk hava nýtt høvið at tikið blóðroynd í samband við tiltøkini, og higartil eru 375 blóðroyndir tiknar.
Nú er so farið undir eina nýggja ferð kring landið at savna blóðroyndir frá teimum, sum hava teknað seg. Farið verður eisini á útoyggjarnar eftir blóðroyndum, tí neyðugt skal ikki vera at ferðast langa leið fyri at luttaka. Tey, sum hava teknað seg, fáa boð, tá blóðroyndir verða tiknar í teirra øki.


text:
Sundurbýti merkir, at eitt øki verður býtt frá eini ogn til sjálvstøðuga ogn. Tá ið sundurbýti verður framt, ber til at knýta ein servitutt at frábytta økinum. Servitutturin kann eitt nú tryggja upprunaliga eigaranum atgongd til almennan veg gjøgnum ognina, seta mark fyri hægstu bygging á nýggju ognini ella annað.
Tann sum ynskir sundurbýti, ella sundurbýti til samanlegging, skal venda sær til Umhvørvisstovuna, sum kannar, um ætlaða sundurbýtið er lógligt.
Løgtingslóg nr. 64 frá 11 desember 1962 um matrikulering og sundurbýti v.m.
Kunngerð nr. 14 frá 11. februar 2009 um gjøld eftir matrikullógini.


text:
Snjófuglur
Snjófuglur (frøðiheiti - Plectrophenax nivalis) er sum grátítlingur til støddar. Liturin skiftir eftir aldri og ársins tíð. Steggin er um heystið brúnur um háls og høvur, brún- og svartflekkutur á kápuni, men tað brúna lýsnar, alt sum frá líður, og tá ið summarið er komið, er han einans svartur og hvítur. Veingirnir eru svartir og hvítir alla ársins tíð. Um heystið líkist bøgan nógv steggjanum, men er meira gráreyð omaná; hon bleikist lítið, so á sumri eru tey góð at kenna at. Og hon er altíð nógv minni hvít á veingjunum. Nevið er gult á vetri, svart á sumri. Tað er harðbalin fuglur og tekur sær heim langt norðuri í kuldalondum, sum á Svalbarði, Grønlandi og Novaja Semliu í Russlandi. Eisini eigur hann nógvur í Noregi og Íslandi, men høgt uppi í kuldanum. Á vetri leita summir til lýggjari lond, eitt nú Føroyar. Her halda teir sær um hægstu fjøllini, men í kavaroki koma teir í flokkum oman í bøin. Og føði finna teir, tí feitir eru teir.
Móti sumri fara teir norður aftur. Nøkur fá hjún verða tó eftir á hægstu fjøllunum og eiga í grótreynunum har uppi. Reiðrið líkist steinstólpureiðri. Oftast eru 5 egg. Steggin syngur hugaliga fyri bøgu síni, meðan hon vermir. Floygdir ungar eru brúngráir omaná, gulgráir í neðra. Í Íslandi eru nógvir snjófuglar um veturin. Tá er sjáldan ella aldri tátt, og so gongst teimum stravið at føða seg. Men so hjálpir fólkið teimum. Mangastaðni hava skúlabørnini tikið sær fyri at geva teimum matmolar og annað, og tá verða teir frálíka spakir. Soleiðis áttu føroysk børn eisini at lívgað okkara smáfuglar — eitt nú grátítlingar, kvørkveggjur, starar, — tað verður børnunum til gleði so væl sum fuglunum.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Hugnaløtan (20) - Gestur: Avi Lipkin
Beinleiðis sending saman við gesti. Hesaferð við Bjørgfinnur Heinesen og Avi Lipkin í R7 studio í Runavík.
Agnar Falkvard Joensen tulkar úr enskum.
Hugnaløtan er hvønn fríggjadag klokkan 13:00 á R7. Helgi Abrahamsen leggur til rættis.
------------------------------
Trýst 'HOYR INNSLAG' knøttin omanfyri fyri at hoyra sendingina.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Hey tit, her leggi eg boð til kristnitímarnar.
Minst til at gera/finna lyklaorð at hjálpa tær at minnast :-)
Til 24/1
Øll lesa alt, men hesi leggja fram:
Niclas s. 80
Kristian Martin s. 81
Bjørg Kirkjufedrar s. 82
Barbara Irenæus s. 82
Rebekka Augustin s. 82
Steintóra Krossfarar s. 83
Eva Landnámstíð + Fakta s. 83
Elin s 84+ Fakta
Hjørdis s 85 + Visti tú og Fakta
10/1
Kristian Martin 1. brotið á s. 74
Hildebrand: Forfylging
Brandur: Sául s- 76
Jákup: ovaru hálvu á s. 77
Filip: Nero
Brian: Konstantin
Hesi leggja fram 29/11
Minst til at gera/finna lyklaorð at hjálpa tær at minnast :-)
Kristian Martin s. 60
Brandur s. 60 -61- Heilagi andin kemur..+ Evangeliini
Niklas s.62
Kristian s. 63
Filip s. 64
Jákup s. 65 Ortodoksa kirkjan
Brian s. 65 Protestantiska kirkjan
Til 22/11
Kapittul 6
Tit leggja fram og royna tykkum uttan bók,men kunnu hava lyklaorð - so fá sum gjørligt.
Ven saman við onkrum ella frammanfyri speglinum :-)
Rebekka greiðir frá profetiunum í bláa kassanum + tekstin á s. 52
Bjørg s. 53
Eva s. 54
Hjørdis s. 55
Elin s. 56- Jesus og boðskapur
Steintóra s.56 - 57- ferðin til Jerusalem
Barbara s. 58
Herfrá leggja fram
Kristian Martin s. 60
Brandur s. 60 -61- Heilagi andin kemur..+ Evangeliini
Niklas s.62
Kristian s. 63
Filip s. 64
Jákup s. 65 Ortodoksa kirkjan
Brian s. 65 Protestantiska kirkjan
https://www.youtube.com/watch?v=3OqdbC7RQ3A
Til 27/9
Tit lesa øll frá s. 40-43 at leggja fram:
Hesi fyrireika seg við lyklaorðum
Jákup : føðing + fakta
Filip: Skiftið til vaksnamannalívið
Hildebrand: Hjúnalag
Kristian Martin: Deyði
Brandur: Útbreiðsla
Lyklaorð!
Til 20/9
Tit lesa øll frá 37 - 39 og minnist til at taka tilfarið um Luther við!
Ven teg at skriva niður nøkur fá lyklaorð, sum hjálpa tær at minnast tað, sum skal leggjast fram - ikki lesa upp!!!
Niclas s. 37 Høgtíðir + ovara Fakta
Khristian Martin-Pesach + niðara Fakta
Aadel - Shavout
Kjartan - Purim + visti tú
Brandur - Sukkot
Brian- Chanukah
Rebekka - trúarjáttan + bøn
Tefillin - Bjørg
Matur + Fakta - Eva
til 13/9
Tit lesa øll Jødadóm frá s. 30 - høgtíðir á s. 37
Hesi hava ábyrgd av einum broti hvør:
Rebekka: s. 30
Bjørg: 31 + Fakta-til jødisku skriftir
Eva: Jødisku skriftirnar
Elin: s. 32
Hjørdis: s. 33
Barbara: s.34
Steintóra: s. 35-36 til sabbat
Niclas: Sabbat - til høgtíðir
Minst til at taka tilfarið um Luther við í skúla!
til 6/9
Tak bíbliu og kortspæl við í skúla.
Kanst tú eisini taka við tilfarið um Luther, sum øll húsahald hava fingið við postinum?
Skriva navn á, so tú kennir títt aftur.


text:
Magnus Heinason kom týsdagin aftur av silda- og svartkjaftakanningum norðan fyri Føroyar. Nakað tað sama var skrásett av norðhavssild sum í fjør. Hinvegin var nakað minni av svartkjafti skrásett. Tó skal viðmerkjast, at kanningarøkið broytist frá ári til árs, so úrslitini kunnu ikki beinleiðis sammetast millum ár.
Sum heild stóð sildin javnt spjadd norðan fyri Føroyar, men minni var at síggja suður móti Íslandsrygginum og føroyska landgrunninum, og eystur móti sjómarkinum. Tað er framvegis í høvuðsheitum stór og gomul sild, sum stendur í hesum økinum, men í ár sást eisini nógv av fimm ára gamlari sild, serliga í landnyrðingspartinum av kanningarøkinum.
Svartkjaftur var at síggja upp at føroyska landgrunninum, á og móti Íslandsrygginum og eystan fyri 3°V. Útbreiðslan í ár er heldur øðrvísi enn undanfarnu 3-4 árini, tá svartkjaftur hevur verið at sæð í mestsum øllum føroyska kanningarøkinum.
Kanningin er skipað sum altjóða felagskanning undir ICES, har Føroyar luttaka saman við Noregi, Íslandi, Danmark og Russlandi. Hini skipini eru framvegis í gongd við at kanna havøkini norðan fyri okkum. Samlaða nøgdin av norðhavssild, har tølini frá øllum rannsóknarskipunum verða við, verður roknað á fundi um hálvan juni.
Les túrfrágreiðingina her.


text:
28. Aug 2008
Gunnleivur Briem úr bólkinum Mezzoforte fer at halda skeið í trummusláttri á Margarinfabrikkini í November mánaði. Skeiðið er ætlað fólkum við royndum innan trummusláttur. Nærri verður lýst seinni ...
13. Jun 2008
Munnliga próvtøkan í støddfrøði, fyri 10.floksnæmingar í kvøldskúlaskipanini, verður mánadagin 23. juni í Eysturskúylanum. Próvtøkan byrjar kl. 18.00. ...
13. Jun 2008
Tann 12. og 13. juni kl. 18.00 spælir annar av byrjanarbólkunum hjá Hedvig Westerlund Kapnas , ”Kring Jørðina í 80 dagar”, í Sjónleikarhúsinum. Søgan er skrivað av Jules Verne, leikritið væntandi eftir Bengt Ahlfors og týðingina hevur Niels Nattestad staðið fyri. –...
04. Jun 2008
Sjónleikur - Næmingar hjá Hedvig Westerlund Kapnas hava ”Opna venjing” aftanfyri Sjónleikarhúsið mentanarnáttina, fríggjadagin 6. juni kl. 18.00.Elsti næmingabólkur vísir brot úr ”Haroun og Søgunnar Hav” eftir Salman Rushdie. Tann 12. og 13. juni kl. 18.00 spælir annar av byrjanarbólkunum, ”Kring Jørðina í 80...
03. Jun 2008
Páll Johan Jarnfoss, byrjaði tann 1.juni 2008 sum nýggjur húsavørður í Tórshavnar Kvøldskúla og Tórshavnar Musikkskúla. Hann avloysir Jens Jákup Hansen, ið hevur fingið nýtt starv sum myndamaður í Kringvarpinum. ...
30. Mai 2008
Í sambandi við at Martin Nolsøe Simonsen er settur sum dagligur leiðari á filmverkstaðnum "Klippfisk"er avtalað fingin í lag millum Kvøldskúlan og Klippfisk um, at kvøldskúlin skal bjóða fram nøkur kvøldskúlaskeið í vetur, sum hava við filmsframleiðslu at gera. Skeiðini fevna m.a. um hesi...
30. Mai 2008
22 næmingar, ið hava luttikið í nýggju útbúgvingini "Dugnarskaparroynd fyri frítíðarsiglarar", sum Tórshavnar Kvøldskúli skipar fyri, fingu prógv handað hósdagin 29.mai. Hetta er nýggj útbúgving, ið m.a. hevur til endamáls at bøta um trygdina á sjónum umframt at tryggja frítíðarsiglarum sum fara uttanlands eitt prógv,...
14. Apr 2008
Hósdagin 17.apríl 2008 fingu 19 næmingar, ið hava gingið á Tórshavnar Kvøld- Ungdóms- og Listaskúla í vetur, handað prógv í "Dugnarskaparroynd í sigling". Prógvið gevur rætt til at føra skip upp til 100 tons - út á 200 fjórðingar. ...


text:
Fjølmiðlafólk hugnaðu sær her í pausuni við at kappast um “The OMEGA Trophy for Journalists”, har tey hvør sær skulu áseta sær onkra tíð í 50 metra frí, og so royna at raka so nær henni sum gjørligt. Opinbart ein endurtakandi kapping, við steypi og øllum, og við luttakarum sum eru meira ella minni seriøsir.
Kringvarpsmennirnir vóru til arbeiðis úti á Holiday Inn Rome West, og teir fingu tí tíverri ikki luttikið. Men eg var so farin at forvitnast, og skal siga akkurát sum er, at tað var hylestuttligt. Ein svam í photovesti, onkur í superdrakt við hol á reyvini, og nakrar Speedo LZR vórðu tambaðar sum ongantíð fyrr.
Har vóru eisini kend nøvn í hylinum, sum Domenico Fioravanti, Jani Sievinen og James Hickman.
Skjótasti svimjari varð Fioravanti, við tíðini 25.19 sekund. Tað er ikki langt frá at hann svam tað firvald 🙂


text:
Kring allan heim stendur heilsuverkið yvirav stórum avbjóðingum. Økt vitan um ílegur verður mett sum ein møguleiki at bøta um heilsufakliga vitanarstøðið og við hesum at menna verandi og nýggjar tænastur í heilsuverkinum, samstundis sum útreiðslurnar á økinum væntandi kunnu avmarkast. Gransking er amboðið at fáa til vega vitan - í hesum føri millum arvafrøði og heilsu.
Stór tøknilig frambrot eru seinastu árini hend innan ílegutøkni, soleiðis at nú ber til at lesa allan arvastreingin (genomið) í senn, bæði skjótt og lutfalsliga bíliga. Tað merkir, at allar tær kendu ílegurnar kunnu verða kannaðar samstundis. Tílíkar kanningar hava givið innlit í bæði vanlig og sjáldsom DNA-frábrigdi og økt vitanina um sjúkur. Genomkanningar kunnu tískil vera gagnligar fyri fyribyrging og viðgerð innan heilsuverkið.
Les meira um genomkanningar her.


text:
Royndir við eplum
Á hvørjum ári ger Búnaðarstovan royndir við nýggjum og eldri eplasløgum, fyri at vita hvørji vaksa best her.
Eplini verða sett niður í tvær veltur á hvørjum ári, eina flagveltu á Miðgerði í Kollafirði og eina moldveltu á Sandi.
Grundað á úrslitini gera vit á hvørjum ári tilmæli um, hvørji eplasløg vaksa best. Tilmælið verður kunngjørt á heimasíðuni saman við myndum av teimum einstøku eplasløgunum.
Hesi tilmæli kunnu nýtast av fólki, sum velta epli, og somuleiðis av teimum, sum selja setepli.


text:
Í sínum dagliga starvi leggur hann okkara ungu gott í beinið, hann er virkin í alskyns ítróttar- og frítíðarvirksemi og sigst vera eina tann frægasti hockey-spælarin í kommununi – Dan Lamhauge er fjepparin.
-Navn og aldur?
Dan Lamhauge, 38 ár.
-Hevur tú fast pláss, tá tú ert til dyst við Løkin, og um so hvar?
Standi vanliga beint norðan fyri kioskina. Nær við Bill Justinussen og Jákup Lamhauge.
-Spældi tú sjálvur, og hvar á vøllinum?
Spældi fótbólt árini fram til og við unglingar. Spældi fyri tað mesta á vinstra bakki, og plagdi at halda Sjúrð á Langanesi á beinkinum.
-Hvussu kom áhugin fyri fótbólti?
Ááhugin fyri fótbólti hevur verið har so langt, sum eg minnist. Men eg dugi ikki heilt at siga, hvaðani hann er komin. Pápi mín hevur altíð fylgt við fótbólti og serliga NSÍ, so kanska er tað haðani.
-Yndisleikari hjá NSÍ nú og/ella fyrr?
NSÍ hevur fostrað nógvar góðar leikarar. Tíverri spæla fleiri teirra í øðrum feløgum. Sjálvur spældi eg saman við Ian Højgaard. Hevði hann havt teir møguleikar, sum dreingir hava í dag, so hevði hann verið eitt stórt navn í fótbóltsverðini. Annars sita nøvn sum Christian Høgni og Langgaardarnir frammalaga í huganum. Og so vænti eg mær nógv av Árna Fredriksberg.
-Størsta løtan sum NSÍ-fjeppari?
Sjálvandi var seinasti dysturin í Klaksvík í 2007 nakað serligt. Men eg sá eisini steypafinaluna á ólavsøku á sinni. Tað var fantastiskt.
-Størsta styrkin hjá NSÍ?
Størsta styrkin hjá NSÍ liggur heilt víst í skjóta álopspælinum. Tað sær gott út, tá okkara menn seta ferð á frammeftir.
-Sunnudagin møta vit ÍF í Fuglafirði. Hvussu vildi tú lýst ÍF sum mótstøðulið?
Teir hava sterkar einstaklingar í álopinum og í verjuni. Tað fer neyvan at vera nóg mikið sunnudagin.
-Hvat væntar tú, úrslitið verður sunnudagin?
NSÍ fer við øllum og vinnur 3-1.


text:
Starvsfólk
Tað er umráðandi fyri BankNordik sum arbeiðsgevara at varðveita og draga at sær dugnalig og heilhugað starvsfólk, sum hava áræði og førleika at reka eina virðisskapandi fíggjarfyritøku. Tí vilja vit skapa fyrirtreytirnar fyri einum góðum og avbjóðandi arbeiðsumhvørvi, har førleikamenning og trivnaðartiltøk støðugt styðja uppundir. Vit ásanna, at tað hevur stóran týdning, at okkara starvsfólk hava eina sunna javnvág millum arbeiðslív og privatlív, og eru tilvitað um, at trivnaðurin og heilsan hjá starvsfólkunum eru av størsta týdningi, um BankNordik-samtakið skal vera kappingarført í fíggjargeiranum í framtíðini.
Trivnaður og heilsa
Tað hevur avgerandi týdning, at tey, sum hava sína dagligu gongd í BankNordik, trívast og kunnu vera errin av at fara til arbeiðis. Starvsfólkini eru tað týdningarmesta tilfeingið hjá bankanum, og vit arbeiða alsamt við trivnaði, menning og tiltøkum, sum stimbra samleikan og mentanina hjá fyritøkuni.
Mentanarmáting
BankNordik ger eina árliga mentanarmáting, sum eggjar stavsfólkunum til at siga sína hugsan um ymisk viðurskifti í fyritøkuni. Endamálið er m.a. at fáa eina greiðari mynd av, hvussu sterk virkismentanin er, hvussu væl fyritøkan livir upp til egin virði, og hvørji tiltøk eiga at verða raðfest í framtíðini. Ein óheftur veitari gjørdi ta fyrstu mentanarmátingina í bankanum í 2016. Úrslitið var 3,9 eftir stiganum 1-5. Hetta halda vit vera eitt nøktandi úrslit, sum eisini gevur okkum eitt sammetingargrundarlag til mentanarmátingina í 2017.
BankNordik skipar regluliga fyri tiltøkum, sum hava til endamáls at fremja starvsfólkatrivnaðin. Harumframt eggjar BankNordik eisini starvsfólkunum til at liva sunt, m.a. við at hava fruktskipanir á øllum deildunum hjá bankanum og avtalur við venjingarmiðstøðir.
Útbúgving og menning
Tá ið førleikastigið í starvsfólkahópinum er høgt, er BankNordik kappingarførur. Tí virka vit alsamt fyri at menna okkara menniskjatilfeingi og soleiðis tryggja tilverugrundarlagið hjá bankanum og betra framtíðarmøguleikarnar hjá tí einstaka starvsfólkinum. Hvørt ár setur bankin eina munandi upphædd í at útbúgva nýggj starvsfólk og í eftirútbúgving, m.a. næmingaútbúgvingina og HD, 1. part, sum vit eggja øllum okkara atstøðingum til at taka.
Í sambandi við tær árligu starvsfólkamenningarsamrøðurnar, sum øll starvsfólk í bankanum taka lut í, umrøða vit menning og útbúgving. Á henda hátt fær tað einstaka starvsfólkið høvi at ávirka arbeiðsmenningina ein veg, sum bæði sampakkar við áhugan hjá starvsfólkinum og gagnar BankNordik.
Næmingar
BankNordik virkar eftir tí sannføring, at ástøðilig vitan lættari verður til veruleika, tá ið hon verður knýtt saman við praktiskum royndum. Tí er tað ein samfeldur partur av strategiini hjá bankanum støðugt at seta næmingar, starvsnæmingar og studentahjálparar ymsastaðni í fyritøkuni og soleiðis tryggja handilsrakstrinum og starvsliðsfunktiónunum ein støðugan streym av gávuríkum fólki. Samstundis sum ung og lesandi í nærsamfelagnum fáa møguleikan at royna seg og ogna sær fakliga vitan í einum spennandi arbeiðsumhvørvi, fær fyritøkan eitt betri flow og starvsliðið størri drívmegi.
Hóast nógvir peningastovnar tey seinnu árini eru farnir frá at útvega sær fíggjarnæmingar, og í staðin eru farnir at seta fólk við ella uttan longri útbúgving, heldur BankNordik fram at útvega sær fíggjarnæmingar. Í 2016 setti BankNordik 17 av teimum bara 37 nýggju fíggjarnæmingunum, sum settir vórðu í ríkinum. Vit vita av royndum, at fíggjarnæmingarnir hava stóran týdning fyri drívmegina í fyritøkuni og í stóran mun skapa samanhang og framhald í starvsfólkahópinum, við tað at teir ofta velja at halda fram í bankanum eftir lokna útbúgving. Les grein um næmingasetan í limablaðnum fyri Kreds Øst nr. 3/2016 her.
Hóast tann støðuga menningin í bankageiranum ber í sær, at tað krevst alsamt meira av starvsfólkunum, halda vit í BankNordik onga orsøk vera at undirmeta týdningin, sum tann praktiski parturin av bankaarbeiðinum hevur. Tað er sanniliga umráðandi at hava breiða og sterka ástøðiliga vitan í fyritøkuni, men av tí at alsamt fleiri funktiónir í dag krevja serkunnleika, verða krøvini til praktiska venjing og royndir alsamt størri. BankNordik stuðlar starvsfólkum, sum velja eina øðrvísi útbúgvingarleið, og letur starvsfólk framhaldsútbúgva seg, meðan tey arbeiða í bankanum. Hetta gevur teimum bestu fyritreytir at taka seg fram á starvsleiðini, samstundis sum BankNordik fær ágóða av tí vitan og tí serkunnleika, sum tey vinna sær.
NordikKompetence
Í BankNordik vilja vit eisini ganga á odda, tá ið ræður um á nýskapandi hátt at loysa uppgávurnar betur. Okkara innanhýsis starvsfólkamenningarætlan, NordikKompetence, sleppur evnaríkum starvsfólkum í BankNordik-samtakinum at samstarva tvørtur um landamørk og kappast í toymum um at menna tær mest nýskapandi og effektivu loysnirnar. Loysnirnar kunnu fáa ávirkan á, hvussu BankNordik rekur sítt virksemi. Hvørt ár verða nýggj toymi gjørd, og endamálið er at fáa starvsfólkahópin at framleiða hugskot og hugsa nýtt. Tað evsta endamálið er at betra kappingarførið og styrkja støðuna hjá bankanum á tí norðuratlantiska marknaðinum. Á henda hátt kunnu starvsfólk allastaðni í samtakinum taka lut í virksemi, sum sampakkar við teirra áhugamál, og skapa nýggj hugskot, sum til ber at menna til veruligar loysnir.


text:
Sambært tíðindum her av heimasíðuni hjá Suðuroyar Svimjifelag, verða tað tey fýra Pál Joensen, Dánjal Martin Hofgaard, Shaila millum Garðarnar og Mona Simonsen úr Suðuroyar Svimjifelag sum skulu luttaka fyri Føroyar á Evropeisku Meistarastevnuni í Ungarn, 13.-16. desember 2007.
7 thoughts on “4 svimjarar úttiknir til EM í Ungarn”
-
Ikki fyri at taka nakað frá hinum gentunum, men hevur Elspa ikki scorað fleiri stig?
Hon hevur kanska meldað avboð?
-
…..og hvussu við Kristian Olsen og Kára J. á Høvdanum, sum hava fleiri stig, næst Pál???
Tími ikki at gera meir við handa spurningin…lat hann hanga í luftini og hopi uppá enlightenment:P
-
Eg vóni at tú sum venjari hevði sæð burtur frá teimun sum ikki eru aktiv, um ikki annað, so fyri at leggja lunnar undir eitt hart arbeiðandi landslið í framtíðini.
Hevur Kári yvir 690 FINA stig í nakrari kapping ? DMH hevur 690 stig fyri 100m frí til FM 0:52,94 EM kravtíðin spennur um 1. mar. 2007 til 18. nov. 2007, um eg skal trúgva SSF.
So um eg ikki taki feil, so liggur DMH nr.2 eftir Pál um Kristian fellir fyri inaktivitet.
Men sum tú sigur, so kemur nok ein nærri frágreiðing ASAP.
-
-
Yepper, den er jeg klar over. Men hvussu við EJM, tá Kári svam seg til 693 stig??? Eingin sigur nakað um langbana vel??? Og hevur nakar tosað um inaktivar svimjarar??? Eg kenni einki til at Kristian er givin. Havi sostatt tveir svimjarar, sum eru omanfyri hasi 690 stigini, um vit tosa um FM og til dags dato:D Hugsa vit frá sesongbyrjan (august) er støðan eisini sólarklár.
Sama ger, justice has been served
-
Tað er væl ein orsøk til at ymiskar kravtíðir eru til langbana og stuttbana á SSF heimasíðuni. Eg veit um EJM, eg var har 🙂 Og eg veit hvat K.O. segði við meg, og uppfyllir tað ikki kriterium hjá einum aktivum svimjara um ein hugsar landslið. Men okur eru so ymisk, hava ymisk mál og ambitiónir. Andrass Thomsen hevur fleiri stig, og eg veit at hann venur 1-2 ferðir um vikuna, men eg haldi ikki at hann sjálvur heldur seg vera landsliðsmateriali, men kanska eg fari skeivur. Kanska Andrass skal við ?
Veit nakar nær í tey skulu úr Føroyum ?
-
Ja kanska, um tað er tað rætta at gera. Men so kann man sikkurt eisini fara at diskutera oyggjaleikaúttøku, har man kundi spart nakrar 100.000 kr. við at hugsa seg um.
-
Nú sita vit øll onnur og eru so skítbýtt!
Hvørjir svimjarar, hava hægsta stigatal?
Síggja á ssf.fo, at har stendur bestu FINA stig frá 1. mars 2007 tll 18. november 2007, einki um lang ella stuttbana, so lat okkum sum ikki eru so innarliga fáa at vita hvørji svimjarar hava flest stig?
Jon
-


text:
Blái Krossur
Blái Krossur Føroya er ein kristiligur fráhalds- og hjálparfelagsskapur, hvørs limir hava valt fullkomið fráhald til tess at vísa virðing og samanhald móti teimum, ið hava verið og/ella eru misnýtarar av rúsandi løgi. Upprunan til Bláa Kross finna vit í Sveis, har presturin Louis Lucien Rochat, eftir at hava hitt mong, ið vóru bundin av rúsdrekka, kendi seg kallaðan at byrja eitt hjálpararbeiði millum misnýtarar í 1877. Í dag er blákrossarbeiði í fleiri enn 50 londum, serliga í Evropa og í Afrika.
Blái Krossur byrjaði arbeiði sítt í Føroyum 18. november í 1904. Blái Krossur Føroya, sum er ein grein av Altjóða Blákrossarbeiðinum, virkar út frá fólkakirkjunnar evengeliska-lutherska grundarlagi, har dentur verður lagdur á gleðiboðskapin um Guds kærleika til okkum menniskju, ta kristnu siðalæruna og skyldu okkara at elska hvønn annan, og hava umsorgan fyri hvørjum øðrum.
Flestu limir eru knýttir at staðbundnum blákrossfeløgum kring landið, har skipað verður fyri fundum og øðrum tilboðum um kristnan felagsskap í rúsfríum umhvørvi. Umframt tað fyribyrgjandi arbeiðið, við m.a. verkætlanini Børn í vanda, eigur og rekur Blái Krossur Føroya viðgerðarstovnin Blákrossheimið, Kafé Blákrossstovuna, 3 búfelagsskapir og Blákrossbúðina. Tað eru umleið 20 lønt og 100 ólønt starvsfólk í felagsskapinum.
Blái Krossur hevur til endamáls, við Guds og hansara orðs hjálp:
- at hjálpa menniskjum, ið eru illa stødd av rúsdrekkaávum.
- at fyribyrgja at fólk misnýta rúsdrekka og onnur rúsandi evni.
- at virka fyri eini rúsfríari lívsáskoðan og rúsfríum umhvørvi.
- at boða gleðiboðskapin um Guds kærleika til menniskju.


text:
12. januar 2018 kl. 13:10
Felagið hevur lýst 24 tíma samhugaverkfall fyri limirnar, sum arbeiða á 14 arbeiðsplássunum hjá landinum, og fyri allar limir, sum arbeiða hjá kommununum, kommunalum felagsskapum og kommunalu dagrøktini mánamorgunin kl. 7.00
Starvsmannafelagið lýsir samhugaverkfall við Føroya Pedagogfelag í 24 tímar, frá mánamorgni 15. januar kl. 7.00 til týsmorgun 16. januar kl. 7.00.
Øll hjá kommununum
Allir limir í Starvsmannafelagnum, sum arbeiða undir teimum báðum sáttmálunum, sum Starvsmannafelagið hevur við Kommunala Arbeiðsgevarafelagið, skulu í samhugaverkfall.
Hetta merkir øll, sum arbeiða hjá kommununum kring landið, tey, sum arbeiða hjá kommunalum felagsskapum og tey í kommunalu dagrøktini.
Hjá kommununum verða undantøk givin í tann mun siðvenja og grundarlag er fyri hesum.
14 arbeiðspláss hjá landinum
Fyri tey, sum arbeiða undir sáttmálanum við Fíggjarmálaráðið er samhugaverkfallið galdandi fyri 14 arbeiðspláss.
Hesi arbeiðspláss eru:
- Almannamálaráðið (bert aðalráðið sjálvt)
- Almannaverkið
- Dugni
- Fíggjarmálaráðið (bert aðalráðið sjálvt)
- Fiskimálaráðið (bert aðalráðið sjálvt)
- Heilsu- og Innlendismálaráðið (bert aðalráðið sjálvt)
- Heilsufrøðiliga Starvsstova – bert eftirlitisfólkini
- Løgmansskrivstovan (bert aðalráðið sjálvt)
- Mentamálaráðið (bert aðalráðið sjálvt)
- Samferðslumálaráðið (bert aðalráðið sjálvt)
- Skúlin á Trøðni
- Strandferðslan – bert siglandi fólkið
- Uttanríkis- og Vinnumálaráðið (bert aðalráðið sjálvt)
Harumframt er samhugaverkfallið eisini galdandi fyri limir, sum starvast á løgtingsskrivstovuni.
Aðrir limir enn tey sum eru nevnt omanfyri fara ikki í samhugaverkfall.
Fyri limir okkara á strandfaraskipunum og SEV eru ávís undantøk ásett í sáttmálanunum við ávíkavist Fíggjarmálaráðið og SEV.
21 fakfeløg í samhugaverkfall
Tilsamans 21 fakfeløg, við sáttmálum við tað almenna hava lýst 24 tíma samhugaverkfall fyri teirra limir.
Umboð fyri feløgini vóru í Tinganesi á miðdegi í dag, har tey handaðu fráboðanirnar um samhugaverkfall. Sí myndirnar niðanfyri:
« Aftur


text:
Betur yvirlit yvir hóparnar
FaroeSoccer hevur nú merkt allar leikarar í einum hópi við einum flaggi, sum sigur hvørjum landi teir eru úr. Ivast tú í hvat land, eitt flagg umboðar, so er bara at nema við flaggið, so verður tað upplýst.
Enn hevur FaroeSoccer ikki nøkur beinleiðis hagtøl yvir úlendingar í føroyskum fótbólti, men við nýggja betraða yvirlitinum yvir hóparnar eru hesir nú skjótari at finna í eini handavend.
Eitt yvirlit yvir ein hóp eitt ávíst ár (í eini ávísari kapping) finnur tú t.d. við at fara undir eina kapping og klikka á okkurt á liðunum í støðuni ella undir dystaryvirlitinum. Um tú t.d. leitar eftir TB undir Effodeildin 2016, so klikkar tú á TB, og so fært tú hópin, sum var brúktur hetta árið. Og fert tú so undir Løgmanssteypið 2016 og velur TB, so fært tú hópin hetta árið, sum bleiv brúktur til steypadystirnar, tvs. teir leikarar, sum stóðu á dómaraseðlunum í hesi kappingini.
Her er eitt lítið dømi um nýggja yvirlitið, TB Effodeildin 2016:


text:
Dánial Hoydal er føroyskur rithøvundur, týðari og samskiftisráðgevi.
Hann er føddur 14. juni 1976 í Tórshavn.
Er cand.mag í retorikki og informatikki.
Hann hevur skrivað tekstin til Ólavsøkukantatuna, sum varð framførd á 1000 ára haldinum fyri kristnan Føroya, hevur týtt sangspølini Godspell og Ótrúliga dreymakotið hjá Jósefi og hevur skrivað tekstin til fyrstu føroysku operaina, sum Sunleif Rasmussen hevur skrivað tónleikin til. Operain Í Óðamansgarði byggir á stuttsøguna: Den gale mands have hjá Williami Heinesen og varð frumframførd í 2006.
Útgávur:
2001 Í geyma
2006 Eygað í Svartideyði og aðrar spøkilsissøgur
2007 Seks yrkingar í Vencil 2
Ummæli/umrøða:
Uni L. Hansen: legg tær´"Í Geyma" í geyma. Dimmalætting. Skái. 16.mars 2001
Vígdis Bjarnadóttir: Í geyma. Fregnir 31.05. 2002
Mortan Ólason Vang: Í geyma - tekstslag, skaldsligar snildir, sjónarhorn og móttakarar í Nýggj leiti, Sprotin 2013


text:
Leys størv
Í lestrarvegleiðingini kanst tú fáa vegleiðing og stuðul í ymiskum persónligum viðurskiftum í sambandi við lesturin. Øll vegleiðing fer fram í trúnaði.
Lestrarvegleiðarin er at hitta:
Lestrarskrivstovuni
J. C. Svabos gøta 7
FO-100 Tórshavn
Viðtalutíð
- mánadag kl. 9.00 - 15.00
- týsdag kl. 9.00 - 15.00
- fríggjadag kl. 9.00 - 15.00
Møguligt er at avtala aðrar tíðir, og eisini er møguligt hjá studentavegleiðarunum at koma út á Søgu- og Samfelagsdeildina.
Eisini ber til at ringja á:
- telefon 292579
Teldupostar kunnu sendast á
Bárður Rasmussen, studentavegleiðari